Errugbia ezagutarazi eta kirolaz gozatzeko asmoari eusten dio Txingudi errugbi klubak – Irunero\nPosted on 2021(e)ko apirilak 19 2021(e)ko apirilak 29 by Irunero\nIñigo Camarero Txingudi errugbi klubeko lehen taldeko entrenatzaileak azaldu duenez, 2020-2021 denboraldia erronkez beterik dago sailkapenean posturik onena lortu nahian dabiltzan taldeentzat. “Pandemiaren zabalpena gutxitzeko murriztapenak direla eta, zenbaitetan partiduak edo entrenamenduak bertan behera utzi behar izan ditugu”, azaldu du entrenatzaileak. Galdutako partiduak berreskuratzeak azken orduko aldaketak eragiten dituen arren, klubaren errutina eta dinamika ahalik eta gutxien kaltetzen saiatzen dira.\nKlubeko lehen taldeak 2020ko abuztuan hasi zuen denboraldi-aurrea, baina 2021eko urtarrilera arte itxaron behar izan zuen lehen partidua jokatzeko. Momentu hauetan denboraldiko une erabakigarrienetako batean daudela azaldu du Iñigo Camarero entrenatzaileak, izan ere, denboraldiko lehen fasea amaitzear dago. Fasearen amaierarekin sailkapeneko taldeak bi zatitan banatuko dira: sailkapeneko goiko postuetako taldeek lehen taldean jokatuko dute eta azkeneko sailkatuak, berriz, bigarren taldera pasako dira.\nTxingudi sailkapeneko erdiko postuetan dago oraintxe. Iñigo Camarero entrenatzaileak adierazi duenez, “hurrengo partiduaren emaitzak denboraldiko bigarren zatian lehen edo bigarren taldean jokatzea baldintzatuko du”. 2020/2021 denboraldiaren funtzionamendua azaldu zenetik, Txingudi errugbi klubak sailkapenean erditik gorako postuetan amaitu nahiko luke klubeko ordezkariek jakinarazi dutenez. “Denboraldia hirugarren postua amaitzea sekulakoa izango litzakete, baina hortik gora sailkatzea ezinezkoa iruditzen zaigu gainontzeko taldeen joko-maila ikusita” azaldu du Camarerok.\nKluba handitu nahian\nDenboraldia aurrera ateratzeaz gainera, Txingudi errugbi kluba kirolari berriak erakartzen saiatzen da, klubaren jarraipena bermatzeko. Iñigo Aizpuruak klubeko zuzendaritzako kideak azaldu duenez, pandemia egoera aurretik bi bide zituzten kirolari berriak erakartzeko. Lehena eta zuzenena ikastetxe bakoitzeko Gorputz Heziketa irakaslearekin hitz egitea zen, bere saio batean errugbia landu eta ikasleen artean ezagutarazteko. Gainera, ikastetxeetara errugbi entrenamenduen egutegiak eta errugbia lantzeko unitate didaktikoak bidaltzen dituzte, ikastetxeak familien artean bana ditzan.\nBestetik, azken urteetan Eskola Kirola programan errugbiaren eskaintza indartu da, izan ere, lehen saio bat ematen zen eta gaur egun 3-4 saio ematen dira. Horretarako, errugbia saioak hasi aurretik, begiraleei formazioa ematen diete, ondoren beraiek ikasleei errugbian nola jokatzen den azaltzeko ezagutzak izan ditzaten. Iñigo Aizpuruaren hitzetan, “klubaren etorkizunak haurrak dira”.\nTxingudi errugbi klubak haurren adinaren arabera antolatzen ditu entrenamendu ordutegiak. Igandeetan, Plaiaundin, 10:30etatik 12:00etara Errugbi Eskolako haurrek entrenatzen dute, hau da, Lehen Hezkuntzako 3. mailatik 6. maila artekoak. Astearteetan 17:30etatik 19:00etara eta ostiraletan 18:30etatik 20:00etara 14 urtetik beherakoen txanda da. Astearte eta ostegunetan 17:30etatik 19:00etara, berriz, 16 eta 18 urtetik beherakoek entrenatzen dute.\nDena den, Iñigo Aizpuruak onartu duenez, neskak errugbira erakartzea zailagoa da eta klubean ez dute ulertzen horren arrazoia zein izan daitekeen. Zentzu horretan, klubeko zuzendaritzako kideak adierazi du, “adin guztietan taldeak ditugu, baina nesken taldea falta zaigu eta hori izango da klubaren helburua datorren urteetan”. Horrela, klubetik Txingudi badiako neskak errugbia probatzera gonbidatu nahi dituzte.\nHaurrei zuzendutako programa bereziez gainera, Txingudi klubak errugbia gizarteratzeko Errugbi Egunak antolatzen hasi da Irunen eta Hondarribian. 2020an klubaren 50. urteurrena ospatu zen eta urteurrenaren harira antolatutako ekitaldiak errugbia ezagutarazteko aprobetxatu ziren. Iñigo Aizpuruaren hitzetan kirola ezagutarazteko ekintzek garrantzi handi dute klubaren etorkizuna bermatzeko. “Tamalez, asko dira oraindik errugbia araurik gabeko kirola dela uste dutenak”, adierazi du Aizpuruak.\nKirolarien segurtasuna lehenestea\nErrugbia taldekide zein aurkarien arteko kontaktu estuan oinarritutako kirola da. Ondorioz, zelaian pertsonen artean gorde beharreko distantzia errespetatzea ezinezkoa da. Txingudiko entrenatzaileak azaldu duenez, zelaian maskara erabili gabe jokatzeko baimena dute. “Zelaitik kanpo gaudenean segurtasun neurri guztiak errespetatzen ditugu”, gaineratu du Iñigo Camarerok.\nHortaz gain, partidu edo entrenamendu bakoitzean kontaktuan egon diren kirolarien izenekin zerrenda bat osatzen dute, kutsatze susmorik izanez gero, bakartu beharreko kirolariak azkar identifikatzeko. Klubean segurtasunari garrantzi handia ematen zaiola azaldu du Iñigo Aizpuruak, batez ere, pandemia garaian. Horrela, kirola probatzeko asmoz Txingudi klubera hurbiltzen direnek segituan errugbia kirol segurua dela egiaztatuko dutela erantsi du.\nPosted in KirolakTagged Errugbi kluba, Eskolak, Haurrak, irun, irunero, kirola, txingudi


Aberri-berrigintzaren alde: Auzolana piztu, Matxinada errefusatu - Aberriberri bloga\nIgandea, 4 apirila, 2021\nAberriberri Imanol Arrizabalaga Joxe Martin Larburu Zubillaga\n4 apirila, 2021 3 apirila, 2021\nJoxe Fermin Larburu, Imanol Arrizabalaga, Orixe Taldearen izenean\n1. 2021ko Aberri-egunak osasun-krisiaren erdian harrapatu gaitu. Osasunari ezezik, giza-bizieraren atal guztiei lazki eragin die delako krisiak. Globala izaki, gainera, tokiko ikuspegi itxi batetik erantzun nahi izatearen ezintasuna agerian geratzen ari da. Elkarren mendekoak garela ohartu ote gara? Alabaina, ziurgabetasunaren erdian arkitzen garenean, gure burua estalperik gabe sentitzen dugunean, etxeko goxotasunera itzultzeko joera izaten dugula ikusi dugu. Itzulera, beraz, laztan artean hartuko gaituen etxera, auzora, herrira, aberrira. Euskal aberrigintzaren etorkizunaz gogoetatzen ari garenean beraz, ezin dugu bistatik galdu joera kontraesangarri hauen eraginpean aritu beharrean gaudela.\n2. Indarkeriaren aro mingotsa atzean utzita, azken gizaldietako barealdi atsedentsuenean bizi ginela gaineratu zitzaigun izurritea. Orain, ataka gogorretik nolabait ateratzea antsiatzen dugu. Askok lehengo onera, euskal oasiaren eztialdi geldora, itzultzea amesten dute. Alabaina, bizitza ez da egonkorra, prozesu gatazkatsu eta egongaitza baizik, gure burua ere eraldatzen duena. Ezin izango gara, horrexegatik, lehenera bueltatu.\nHori egia da. Terrorismoaren trajedia amaituta, aro egonkor luze baten hasiera bizitzen ari ginenaren ustea, ustel gertatu da. Birusak lasaialdi hura zeharo aldatu du, eta bizitzaren alor guztietan hondamendia utzi digu. Esango genuke errealitateaz ez garela guztiz jabetu. Bizitza esperantza da, baina ez erregalua. Aurre egin eta irabazi egin behar ditugun ezbai, gatazka edota desastreen artean bizi gara. Garai aldagarriak bizi ditugu, iheskorrak. Ez dira beraz egonean egoteko denborak, beraiekin dakartzaten auzi garratzei aurre egin beharrean jartzen gaituztenak baizik.\nHistoriaren garabideari serio begiratzen dionari ere, berehala nabarmentzen zaio gure herri-aiurriaren ezaugarri nagusia etenik gabeko ekintzailetza izan dela. Horrekin batera, garai bakoitzak berarekin ekarri dizkigun zeregin berriei erantzuteko behar izan diren berrikuntzak egiteko gauza izan garela ere bai. Jokamolde horrekin iritsi gara honaino. Dena dela, oso kaltegarria gertatuko litzaiguke egin dugunaren begirada konplazientearekin konformatuko bagina. Oraingo denbora aldagarrientzat, dudarik gabe, behar ditugun berrikuntzez ere jabetu behar dugu.\n3. Asko da zerotik abiatuz sortu daitekeena, baina hutsetik ezin da ezer berritu. Berrikuntzak bere aurrekoa den zaharrari egiten dio erreferentzia. Zaharra gabe ez dago zer berritzerik giza-prozesuetan. Gizakia/gizartea ez direlako inprobisazio baten emaitza. Bere kanta ezagun batean, Jon Sarasuak adierazten duen bezala: “Zaharra ez da izandakoa, luzaroan dena baizik”. Giza-esperientzia, mendeetan pilatu eta zabaldutako jakinduria morala, ekimen berritzaileak ezin du albora utzi. Hala eta guztiz ere, gure gizartearen berrikuntzaz ari garenean, ulertu behar dugu ezin dela iragan fosilizatu bat gure arora ekarri. Halaber, tamaina bereko akatsa litzateke betiko iturri zaharretik darion emari berritzailea alferrik galtzen uztea. Etorkizunaren aldeko jarduera, gure herriaren izaerari begira eratu behar zela aholkatzen zuen Arizmendiarrietak, ‘gizatsu jokatu ahal izateko’ (1975 Maiatza).\nHori guztia azaltzeko, baliagarria da Ibarretxe lehendakariak erabili ohi duen metafora ederra. Gizakien garapenean, Erroak eta Hegalak beharrezkoak zaizkigu. Lehenengoak segurtatuta ditugunean, bigarrenekin arriskatu gaitezke. Denboran (garaian eta historian) eta espazioan (etxean, aberrian eta munduan) sustraitutako Erro sendoekin, baina Hegalak zabalik, lurralde eta esperientzia berriak ezagutu eta probatzeko gertu gaude.\n4. Sustrai/tradizio bizigarriekin batera, euskal baratzan ere ez dira falta urteetan hazi izan diren sasitza eta belar txarrak. Azken aldi hori ederki jasoa dago euskotarron oroimenean. Aberriaren izenean, bi eredu kontrajarriak aritu dira azken mende erdian. Bat, ‘euskal indar’ bizien bat etortze pakezalea oinarri hartuta, gizarte-mugimendu autoeratzaileaz baliatu izan zena eta, bestea, indarkeria iraultzailea erabili nahi zuena. Auzolana eta Matxinada izenekin bereizi genitzake. EH Bilduren azken ponentzia politikoan esaten da bi ‘tradizio’ horiek uztartuta salbatu dutela Euskal Herria heriotzetik, batera ‘hauspotutako susperraldiari esker’. Bien arteko elkar-ekintzak ‘zirkulu birtutetsu’ bat eragin izan balu bezala. ‘Batzuek arbolak astindu eta besteek intxaurrak bildu’, espainiar inteligentziaren lelo zaharra bere eginez. Hori da ezker abertzalearen kontaera berria. Ba, euskal etorkizungintzan jardun nahi duenak jakin behar du EHBren baiespen hori gezur borobila dela. Matxinadaren aldekoek ‘zaharren’ kultura eta iruditeriarekin apurtzeko ideiarekin hasi ziren, eta inguru militante itxi batean sostengatu izan dute bukaeraino beren egitasmo dogmatikoa. Orain badakigu, frakasatu egin dute; baina, huts hori ‘aitortu’ egin aurretik ikaragarriko kaltea eginez.\nAitzitik, Arizmendiarrietak argi zeukan indarkeria giroan hasitako ‘matxinadaz lortu ohi denaz herririk ez dela tinkotzen’ (Lankide Aurrezkia, 1973 Memoria), berak aldezten zuenarekin elkarrezinezkoa zela. Markinarraren taldeak, inor baztertu gabeko ekinbide-esparruak ireki nahi izan zituen. Ideia edo sorterri ezberdinetako jendearen ‘konbergentzia bideragarriak’ ekintza kooperatiboaren bizitasunaren mesederako izango zirela iragarri zuen.\nLana izan behar zen konbergentzia horien ardatza. Ikuspegi pertsonalistaren gida moralaren arabera, Arizmendiarrietak marraztu zuen ondoena Auzolanaren paradigma hori. Frogatu zuen elkar-kidetza oinarri hartuta, elkarrekiko obligazioak beteaz eta elkarrekin lan eginez badagoela lortzea guztiontzat ongia dena. Etxe eta lantegietatik hasita, euskal gizartearen beste zenbait alorretan (ikastolak,…) ere berdintsu egin zen, armarik hartu gabe egin zitekeen guztia erakutsiz. Ekinbide konbergenteen bitartez, dogmakeria eta indarkeriaren hatzaparretatik salbu. Auzolanaren tradizio bateratzaile horretan aurki daiteke, eta ez noski Matxinadaren tradizio zatitzaile eta desegilean, diktaduraren azken urteetan gertatu zen euskal aberriaren berpizkundearen gakoa.\n5. Orainaldian, beste zirkunstantzia batzuren eraginpean bizi gara. Lehenengo eta behin, indarkeria garaitua izan da, ETAren desegitearekin batera. Ezin da ukatu Sortuko atal ideologikoaren arduradunek ‘euskal matxinada’ deitutakoaren irudikapen epikoa zabaltzeko berealdiko ahaleginak egiten ari direla. Halere, nahiko luketen baino oihartzun gutxiagorekin, indarkeriaren bueltan sortutako haustura politikoaren arrastoak atzean geratzen ari baitira.\nKiribil horretatik aterata, Matxinadaren ur zikinak Auzolanaren ur garbien korronte indartsuan disolbatzeko okasio paregabearen aurrean gaude. Euskal ‘zoru etikoak’ bi esperientzia horiek azaldu beharko ditu, bakoitzaren balantzea eta bien kontrastea euskal memoria kolektiboan ondo txertatuta gera daitezen. ‘Iraganari begira, gerogintzaren asmotan’, esaten zuen Pako Garmendiak. Oroimena ezin dugu alboratu, Aberriaren Pizkunde berrirako inspirazio moralaren zimendua jarri nahi dugunean, Auzolanaren paradigmaren potentzia biderkatzailearen alde egin behar dugu, Matxinada bidegabearen ondorio hondatzaileak ondo ezagututa.\n6. Komunitatea berregiteko aukera baten aurrean jarri digu bizi izan dugun krisialdi honek. Behin eta berriz, hurkoekin elkartzen gaituena berritzeko behar dugunaz galdezka ari gara, aspaldi ez geneukan grinarekin. Behar honek, bertatik pentsatu eta ekiteko aukera eredugarria ireki diezaguke.\nPizkunderako abian jarri beharreko ‘gintzetarako’ ez dago instrukzio-libururik, ezta erreminta teknologikorik ere. Baina, ETAren jarduera hiltzailea hasi zen garai berean, Arizmendiarrietak ‘Eusko jokabideak’ (1969ko azaroan) izeneko artikulutxo batean zenbait aholku zertzelatu zituen gure garairako ere abiaburu baliagarriak izan daitezkeenak. Orientabide nagusi gisa, sen kolektiboaren bilaketa eta hedapena: ‘eusko-espirituz ta arnasa berriz biziarazi dezagun inguruan daukagun guztia’. Ikuspegi estatista eta estatikoarekin murriztailea gertatzen da Arizmendiarrietaren mezua ulertzeko. ‘Inguruan daukagun guztia’ horretan, politikaz gain, herrigintzaren adierazpen oro bil daitezke. Baina, ‘lainoetara baino lurrera gehiago begiratuz’. Zeregin indibidualetik hasita: ‘bakoitzak beretik zintzo jokaturik jaso litzakeen sailak zabalak direla’. Ausartu gaitezen, bakoizka eta taldeka: ‘inoren baimenik gabe egin genitzakeen egingoak ez dira gutxi’. Euskal-arimaren distiraren argiaz gidatuta, ameskeriarik gabe, errealismoaz jokatuz; bakoitzaren konpromisoa zintzo aportatuz; tutoretzarik gabe landu daitezkeen esparru guztietan, sartuz eta lan eginez. Eta, azken batean, gure lanarekin eraikitakoa autogobernatuz.\nLehen esan bezala, aberria osotasun bat da. Estatu auzia, ekonomia eta enpresagintza, eta gizarte erakundeen bizitasuna hartu behar ditugu kontuan aberriaren geroa prestatze lanean ari garenok. Eta aberria ez soilik dimentsio publikoa duten eginkizunetara murrizten. Arizmendiarrietaren ‘eusko espirituz biziarazi inguru guztia’ ez da mugatzen plaza edo kaleetan egin daitezken festa-adierazpen edo manifestaldietara. Euskal aberriak gure etxeetan oinarririk ez badu, gureak egin du. Abertzaletasuna publikoan adierazi ezin izan dugunean ere, etxean bizitzea izan dugu. Gure historiako ziklorik latzenetan, sasipeko tunelean ginenean, aberria etxera ekarri behar izan dugu, eta bertan sostengatu. XXIgarren mendeko euskal Pizkundearen funtsa, beraz, euskal etxea da. Handik hasten dira gure aberriarekiko egin beharreko betekizunak: auzokidetza indartzea, elkartegintza zibikoa sendotzea, lankidetzazko-ekonomia zabaltzea, agintaritza politikoa herrikoitzea… helburu dutenak.\n7. Bukatzeko, Aberriberrin idazten dugunei deia. Ohiko gaietatik aparte, gogoetatu, irudikatu eta idatzi dezagun gure herriak, Pizkunde berri bat eduki dezan, bizi dituen dimentsio nagusietan bultzatu beharko lituzkeen dinamikez. Gure aldetik, abertzale erreferenteen irakaspenak egunera ekartzen saiatuko gara, gaur Arizmendiarrietarekin egin dugun bezala.\n10:00 4 apirila, 2021\nMuchas felicidades y un bonito dia a todos los compatriotas\n12:12 4 apirila, 2021\n“aberria etxera ekarri behar izan dugu, eta bertan sostengatu. XXIgarren mendeko euskal Pizkundearen funtsa, beraz, euskal etxea da. “\nEtxetik aberrira, aberritik etxera hori da euskal bidea. Eraiki dezagun etxea, etxekalteen gainetik, eraiki euskotar guztion ABERRIA.\n16:35 5 apirila, 2021\nBitartean, EITBk Aberri Egunaren egunerako beren aldekoak / aldekoak jomugan zituzten alderdien izaera nahasten jarraitzen du.\nKomunika bide horrek EAJ-PNV eta Ezker Abertzalea alderdi “nacionalista” gisa izendatzen zituen.\n17:38 5 apirila, 2021\nAuzolana eta matxinada osagarriak balira bezala aurkeztea iruzur bat besterik ez da. Planteamentu hori iraultzaileentzat baliagarria izango da beraien helburuak lortzeko bitarteko gisan erabiltzen duen bitartean.\nHori saihesteko, artikuluak ondo adierazten duen bezela, ezinbestekoa zaigu bi konzeptu horien arteko bereiztasunak argi eta garbi eduki eta azaltzea. Ez da lan makala.\nEsango nuke, auzolana desberdinen arteko elkar lana dela, behetik gora eraikita , inoren aurka egin gabe denon artean finkatutako helburu eta onurak bilatzen duen ekimena. Adibide adierazgarrienetako bat Arizmendiarrietak sortutako sistema kooperatiboa da.\nMatxinada, alderantziz, antagonismoan oinarritutako ekintza bat da eta goitik behera antolatuta; ez da baterazalea, ezta edonori irekita dagoena ere, baizik eta sistemaren aurka bideratutako ekintzetan parte hartuko dutenentzat soilik.\nAuzolanak batzen gaitu eta matxinadak banatu.\n17:43 5 apirila, 2021\nCoincido plenamente con Irala y con Arantza.\nEsta claro. La vecindad une y solidariza en libertad.\nLa revolución es confrontación sectaria destrucción del otro e inevitablemente edulcorado y escondido tras una farsa.\nPrevious post Aberri (egun)a, indartuz, con vacunas\nNext post ¿Tan solo diez años?


olatz etxebarria mendizabal\nDIDAKTIKA por olatz etxebarria mendizabal\n1. Nire hezkuntza sistema\n2. didaktika orokorra\n2.1.1. Uste dut bi lan hauek guk burutzea gure kabuz pauta batzuk jarraituz interesagarria izan dela pixka bat ikasgai honetan murgiltzeko edo kokatzeko. Ondoren talde txikitan egiten genituen elkar- jartze moduko horiek ere positiboak izan dira ingurukoek zer pentsatzen duten eta lana nola egin duten jakiteko. Baina, hala ere,esan behar dut Prezia erabiltzea nahiko konplikatua izan dela ezagutzen ez genuelako eta ni behintzat ordenagailuekin ez naizelako oso ondo moldazen.\n3.2. Nuevo nodo\n6. Unitate didaktikoa\n6.1.1. Programazio bat eta unitate didaktiko bat burutzea positiboa iruditu zait, etorkizunerako , irakasleak izango garenerako, horrelako bat egitea beharrezkoa uzango zaigulako. Taldeka egita ere gustatu zait, beti errazagoa eta eramangarriagoa baita denen artean horrelako lan nahiko konplikatua egitea. Hala ere, uste dut nahiko galduta ibili garela, nire ustez, azalpen gehiago behar genituen horrelako zerbait egiteko. Azkenik, esan behar dut nahiko astuna izan del aeta modu dinamikoago batean egin izan bagenu entretenigarriagoa izando litzatekeela.\n7. Jose Moyaren konferentzia\n7.1.1. Uste dut konforentzia batean ematen den informazioaz baliatuz galdera batzuk erantzutea modu originala eta dinamikoa dela, ariketa desberdin bat. Baina, iruditzen zait konferentzia luzeegia zela eta gauza asko ulertezinak ziren. Horregatik, neri behintzat luzeegia egin zitzaidan galdera guzti hauek erantzutea, behin da berriz entzun behar izan nuelako zati berdina.


Pertsona Ekintzailearen Eguna ospatzeko bat egin dute Eskualdeko LH zentroek, Tknikak eta Bidasoa bizirik-ek\nWebgune gehiagoaulaNET: Bidasoa BizirikLaneko Gaixotasunei buruzko GidaKontratugilearen profila\nPertsona ekintzailearen egunaren harira, promozio jarduera ezberdinak antolatu dituzte Irungo eta Hondarribiko udalek, Bidasoa bizirik-en bidez, eta Tknika, LHII Bidasoa, IES Plaiaundi eta IES Irungo La Sallerekin batera. Gaur hasi da ekimena Plaiaundi Institutuan, eta bihar, Bidasoaren eta Irungo La Salleren txanda izango da.\nBidasoa bizirik-eko Ekintzailetza eta Autoenplegu Departamentuak 15 urte baino gehiago daramatza Eskualdeko Lanbide Heziketa Zentroekin lanean, izaera ekintzailea sustatzeko eta ekimen ekintzaileen garapena babesteko.\nOrientazio, aholkularitza, informazio, tutoretza tekniko eta formazio zerbitzuak eskaintzen dira hemen, kultura ekintzailea eta enpresen sorrera sustatzearekin lotuta.\n2016an zehar, 682 pertsonarekin lan egin izan da. Haiekin, 330 enpresa berriren sorrera landu eta babestu da.\nBidasoa bizirik-en lana azpimarratu du Miguel Ángel Páez presidenteak: “Urteak daramatzagu ildo horretan lanean, ekintzailetzari zuzendutako departamentua dugu, eta asko dira urte osoan zehar antolatzen ditugun jarduerak: gaurkoaren moduko sentsibilizazio eta sustatze ekintzak, formazio tailerrak, negozio planen lanketa...”.\nEkintza horien artean daude Krea Bidasoa azoka eta Pertsona Ekintzailearen Eguna. Azken hori, eskualdeko LH zentro guztiekin elkarlanean egin da, lehen aldiz.\nLH zentroetan izaera ekintzailea sustatzeko, kolaborazioa eta kooperazioa indartzeko helburuarekin sortu da “2017ko Pertsona Ekintzailearen Eguna”. Aurten, gainera, Tknika Euskadiko LH zentroentzako berrikuntza guneak parte hartu du.\nEhun ikasle baino gehiago aritu dira gaur Plaiaundin, eta biharko aurreikuspenak antzekoak dira, Bidasoa zein La Salle institutuetarako.\nJuan Mari Altuna Bidasoa bizirik-eko presidenteordeak ondorengoa nabarmendu du: “Ekimen honekin, gazteek ekintzailetza lan aukera gisa ikus dezaten nahi genuke”.\nJarduera ezberdinak burutzen ari dira Plaiaundi Institutuan\nGoi mailako graduetako zazpi espezialitateetako bigarren mailako ikasle bakoitzak egindako proiektuak partekatuko dituzte mahai birakarietan.\nEra berean, ikasle ohiek eta enpresek haien esperientzia aztertuko dute mahai inguruetan, xehetasunez. Formazio akademikoan zein hobekuntza proposatuko luketen ere hausnartuko dute.\nKREAko ThinkLab jardueran garaile izan zen proiektuaren aurkezpena ere egingo da. Goizeko 11:00etatik aurrera, photocall bat jarriko dute. Haren helburua da parte hartzaileak egindako ekintzak zabaltzea eta sare sozialetan hedatzera animatzea.\nIrungo La Salleren eta Bidasoa Institutuaren txanda izango da bihar\nBidasoa bizirik-eko Ekintzailetza eta Autoenplegua Departamentuak aurkezpen bat burutuko du Bidasoa Institutuan. Ekintzailetzari buruzko bideo bat proiektatuko da, eta azkenik, solasaldi bat egongo da, Institutuan sortutako enpresen ordezkariekin. Erdietsitako lorpenei eta bidean topatutako oztopoei buruz hitz egingo dute.\nLa Sallen, zentroko egungo ikasleen eta enpresak sortu dituzten ikasleen ohien arteko topaketak egongo dira. Gazte ekintzaileen testigantza zabaltzea eta ikasleei helaraztea da asmoa.\nLa Sallen zein Bidasoa Institutuan, Plaiaundin bezala, photocall bat kokatuko da, burututako ekintzak sare sozialetan zabaltzeko.\nLehiaketa sare sozialetan\nSare sozialek garrantzi handia izan dute antolatutako beste ekintzetako batean: “PAUSO TXIKIEK BIDEA EGITEN DUTE: ELKARBANATU ZURE PROIEKTU EKINTZAILEA ETA IRABAZI” lehiaketan, hain zuzen ere. Haren helburua izan da sare sozialen bidez,ekintzailetzaren inguruan eskualdeko Lanbide Heziketa zentroetan egiten den lanari balioa ematea eta zabaltzea.\nEkintzailetzarekin lotutako lanak eta esperientziak elkarbanatu ahal izan dituzte ikasleek, irudien bidez, Twitter, Facebook eta Instagram sare sozialetan.\nParte hartzeko, #ekintzailetza17 hastag-a eta haien formazio zentroarena (#fpbidasoa, #iesplaiaundi o #irungolasalle) erabili behar izan dituzte. Irabazle bana egon da zentro bakoitzeko, eta zozketa bidez hautatu da, baldintzak bete dituzten parte hartzaileen artean.\nHelburua da Bidasoko LH zentroetako gazteek burututako proiektuak erakustea, modu bateratu eta elkarbanatuan, ikasleek eta irakasleek egindako lana aitortua izan dadin. Era berean, jarduera ekintzaileari balioa ematea eta gazteek ekintzailetza etorkizuneko lan aukera gisa ikus dezaten eragitea da asmoa.\nAzken finean, ahaleginak batu nahi dira, estrategia bateratua garatzeko, Bidasoko pertsona ekintzailearen egunak indarra har dezan. Gainera, pertzepzio soziala hobetzea eta jarduera ekintzaileari balioa ematea ere bilatzen da.\n“Bidasoko LH Zentroetan Izaera Ekintzailea Sustatzeko Programa”ren baitan dago ekintza, eta Gipuzkoako Foru Aldundiko Ekonomia Sustapena, Landa Ingurunea eta Lurralde Orekako Departamentuaren finantziazioa jaso du.\nCopyright © 2018 Bidasoa Bizirik. Eskubide guztiak erreserbatuak


Eskumuturreko adimendunak espazioetara sartu eta ordainketak egiteko - SPRI\nSPRI / Berriak SPRI / Berriak / Eskumuturreko adimendunak espazioetara sartu eta ordainketak egiteko\nEskumuturreko adimendunak espazioetara sartu eta ordainketak egiteko\nTecnaliak sektore turistikora bideratutako smartband-en kudeaketarako plataforma eskaintzen duen enpresa bat sortu du\nTecnalia euskal korporazio teknologikoak Aurea Pay&Pass Solutions sortu du, hotel, ekitaldi eta parke teknologikoetan, eskumuturreko adimendunen (smartband-ak) erabilera kudeatu eta errazteko plataforma eskainiko duen soluzio teknologikoen enpresa bat.\nEskumuturrekoek esperientzia hobeago bat luzatuko dio bezeroari hotel establezimendu, gurutzaldi edo parke teknologikoek eskainitako zerbitzuetan. Plataformaren enkriptazio-sistemei esker, erabiltzaileak, segurtasun handiagoa izango du ordainketak egiteko momentuan eta espazioetara modu azkarragoan sartu, birkargak eta errenboltso automatikoak egin, sare sozialetan murgildu eta deskontu pertsonalizatuak lor ditzake.\nTecnaliak zabaldutako ohar baten arabera, plataformak gainera, turismo eta aisia negozioak, establezimendu eta “smart” ekitaldi bihur daitezen ahalbidetuko du, besteak beste, segurtasun handiagoa, fakturazioa handitzea, denbora errealean bezeroak monitorizatzea eta diru sarrera berriak sortzea bezalako onurak eskainiz.\nGaur egun, teknologia hau, proiektu pilotuen bitartez, hotel eta 1 Formularen Espainiako Sari Nagusia edo Godó Kondearen Tenis Txapelketa bezalako ekitaldietan ezarri da.\nStar-up-a Bizkaiko Zientzia eta Teknologia Parkean aurkitzen da era Tecnaliaren arabera, bere bizitzaren lehen hiru urteetan, 3 milioi euroko fakturazioa erdiestea aurreikusten du.\nEnpresa berrian, euskal korporazioak, aktibo teknologikoen garapenaren ardura izan du eta bazkide estrategiko moduan segituko du, bere posizionamendua merkatuan hobetu eta bere abantaila lehiakorra areagotzeko.


Pentsio duinak eta bidezkoak aldarrikatu dituzte Bermeoko pentsionistek - Busturialdeko Hitza : Busturialdeko Hitza\nBermeoko Pentsionistak herrian egin duten manifestazioan\nBermeoko pentsionistak pentsio duinak eta bidezkoak aldarrikatzeko batu dira eguerdian herrian. Goiko plazatik hasi eta Alde Zaharreko kaleetan barrena ibili ostean Lameran amaitu dute manifestazioa. 100 bat lagunek parte hartu dute.\n“Pentsionistak aurrera” eta “pentsio publiko eta duinak” oihukatuz, Bizkaiko Pentsionisten Mugimenduko aldarrikapenekin bat egiten jarraitzen dutela adierazi, eta manifestazioa bukatu aurretik bertan bildutakoek komunikatu bat irakurri dute pentsionistek. Irakurgaian, agintariek Europako Gizarte Gutuna “bete dezatela” eta lanbide arteko gutxieneko soldata 1.200 eurokoa eta gutxiengo pentsioa, berriz, 1.080 eurokoa izatea eskatu dute.\n2011 eta 2013ko lan erreformen “alde atzerakoienak” indargabetu eta Espainiako Gobernuko ordezkariek KPIaren araberako errebalorazioa egiten jarraitu behar dutela esan dute bildutakoek, “pentsioen igoera automatikoa izatea” nahi dute, eta “pobrezia energetikoa erauzteko” neurriak har ditzatela aldarrikatu dute, beraiei eragiten dieten erabakietan zuzenean parte hartzeko eskaera eginez.\n“Gizon eta emakumeen soldata eta pentsioen arteko arrakalak gainditu behar ditugu, alargunen pentsioen kasuan, bikoteari dagokion pentsioaren % 100 eman behar digute. Zigorrik gabeko aurre-erretiroa nahi dugu, baldin eta 40 urteko kotizazioa badugu”.\nUdako etenaldiaren ostean, eskualdeko pentsionistak berriz hasi dira beraien aldarrikapenak ezagutarazteko batzen. Hala, Bermeon gaur egindako manifestazioan gogoratu dute irailaren 23tik aurrera astelehenero elkartuko direla 12:00etatik aurrera Goiko Plazan, udaletxearen aurrean.


La Escuela infantil Arieta abre de forma excepcional hasta el 21 de agosto | Cope Tierra Estella\n(Martes, 30 de junio de 2020)El Ayuntamiento de Estella-Lizarra seguirá ofertando durante el verano, del 16 de julio al 21 de agosto, y de forma extraordinaria, el servicio de 0 a 3 años teniendo en cuenta la situación excepcional que se está viviendo durante este año.\nEstella-Lizarra, a 30 de junio de 2020\nUdalak 0-3 urtera bitarteko zerbitzua eskaintzen jarraituko du abuztuaren 21a arte, salbuespenezko neurri gisa.\nUztailaren 16tik aitzina emanen da, Arieta Haur Eskolako instalazioetan, familien bateragarritasuna errazteko.\nIzena emateko epea gaur irekiko da mugatutako plazekin eta 8.15 – 13.15 ordutegiarekin\nLizarrako Udalak udan, uztailaren 16tik abuztuaren 21era bitartean, eta modu berezian, 0 eta 3 urte bitarteko zerbitzua eskaintzen jarraituko du, aurten bizi den egoera berezia kontuan hartuta.\nAipatu zerbitzua, gaztelaniaz eta euskaraz, Arieta Haur Eskolako instalazioetan emanen da, udal titulartasuna duena, honako ordutegi honetan: astelehenetik ostiralera, 8.15etik 13.15era eta haur hezitzaileekin. Uztailaren 16an hasiko da, eskolan bertan ikastaroa amaitu eta hurrengo egunean, eta bost aste pasatxo iraunen du.\nCOVID-19 dela eta, 8 ikasle egonen dira hezitzaile bakoitzeko, eta plazak mugatuak dira. Ekimen horretan garrantzi berezia du familien bateragarritasuna errazteak, Maider Barbarin Hezkuntzako zinegotziak azaldu duenez. Halaber, plan bat diseinatu da ezarritako osasun neurriekin betetzeko.\nIzen ematea gaur asteartea irekiko da, ekainak 30, eta uztailaren 7an amaituko da, Udaleko Erregistro Orokorrean. Informazio gehiagorako 610 52 42 58 telefonora deitu daiteke.\nEstella-Lizarra, 2020 ekainaren 30ean


Urriza une egokian itzuli da | Kirola | Berria\nNoiz sortua: 2019-11-28 20:05:28\nUrriza une egokian itzuli da\nUrriza eta Larrañagak 33-40 gainditu dituzte Juanenea eta Barrenetxea IV Binakakoaren Txapelketan\nUrrizak partida borobila jokatu du. Maialen Andres\nUrrizak eta Larrañagak 33-40 irabazi diote Juanenea eta Barrenetxeari Binakako Txapelketako bigarren jardunaldia ixten duen partidan. Urriza onenaren itzulerak markatutako partida izan da eta une egokian iritsi kalitate jauzia emateko. Iruñeko aurrelaria izan zen protagonista nagusia, 21eko berdinketatik aurrera.\nOrdura arte ia tanto guztietan berdintzen zuten bi bikoteek. Gero, 23-26, 25-30, 29-39 aurreratu ziren urdinak eta gorriek 4-1eko partzial txiki batekin zero puntutan geratuko zirela zirudienean, Juanenea eta Barrenetxea IV.ak puntu bat berreskuratu zuten. Urrizak 25 tanto ere egin zituen, ezker pareta asko ukituz, zortzi bi pareta eginez. Bikotea gidatu zuen bi akatsekin eta Urriza onenaren zenbakiak dira horiek. Ahal zituen puntu guztiak batu zituen, zortzi, partidako lau eta aurrelari onena izateagatik beste lau.\nLarrañagak oso ondo atera zuen, eta zazpi tanto egin zituen sakearekin. Gainera, partidako lehen tantoa eta azkena egin zituen bederatzi tanto batuz partidan. Bost huts egin zituen piloteoan, eta sakez falta bat. Barrenetxeak bi tanto baino ez zituen egin sakean, baina bederatzi piloteoan. Hernaniarrak hiru akats baino ez zituen egin eta, beraz, bost puntu batu zituen, lau bakarkako puntuaketan eta bat 33 tantotan geratzeagatik. Juanenea hamalau tantotan geratu zen, eta hiru akats egin zituen.\nZenbaki horiekin Urrizak zortzi puntu batu zituen, Larrañagak sei, Barrenetxeak bost eta Juaneneak hiru puntu.\nEta bigarren jardunaldia amaitu ondoren Uterga da aurrelarien sailkapeneko buru 16 punturekin, Urriza hirugarren jarri da hamar punturekin eta Juanenea lau punturekin dago, finalaurrekoetatik kanpo. Atzelarien artean Azpiroz da liderra 14 punturekin, Barrenetxea IV.a hirugarren da hamaika punturekin eta Larrañaga bosgarren da zortzi punturekin.


«Teotihuacan»: berrikuspenen arteko aldeak - Wikipedia, entziklopedia askea.\n«Teotihuacan»: berrikuspenen arteko aldeak\n22:59, 8 maiatza 2011ko berrikusketa\nRobota: Testu aldaketa automatikoa (-[[VII. mende| +[[VII. mendea|)\n21:39, 8 maiatza 2011ko berrikusketa (aldatu)\nt (Robota: Testu aldaketa automatikoa (-VIII. mendea +VIII. mendea))\n22:59, 8 maiatza 2011ko berrikusketa (aldatu) (desegin)\nt (Robota: Testu aldaketa automatikoa (-[[VII. mende| +[[VII. mendea|))\n'''Teotihuacan''', batzuetan '''Teotihuacán''', ([[nahuatlera]]z Teōtihuácān, ''"Jainkoak sortu ziren lekua"''<ref>''teō-'' 'jainko', ''-tiā'' (kausatiboa), ''-hua'' (pasiboa), ''-cān'' '(ekintza gertatu den) tokia'</ref> Mexikoko Haraneko [[arkeologia|arkeologia gune]] erraldoia da, [[Kolon]]aurreko [[Amerika|Ameriketan]] eraiki ziren egitura piramidal handienetakoak dituena. Piramideez gain, Teotihuacanen bizitoki multzoak, Hildakoen Etorbidea eta horma-irudi koloretsu ezagunak ere badira.\nHiri [[K. a. 200]]ean sortu omen zen, [[VII. mendemendea|VII]]-[[VIII. mendea]]n bertan behera utzi zen arte. Gailurrean, [[1. milurtekoa]]ren lehen erdian, Teotihuacan Ameriketako hiri handiena zen, 200.000 biztanle baino gehiago baitzituen, garaiko munduko hiri populatuenetakoa. Hiri honi lotutako zibilizazioari ''Teotihuacano'' edo ''Teotihuacan'' soilik deitzen zio.\nInperio baten erdigunea zela eztabaidagai izan arren, [[Mesoamerika]] osoan eragin handia izan zuela argi dago. Teotihuacanoen presentzia, agian erabateko kontrol ekonomiko eta politikoa ere, [[Veracruz]]eko hainbat gunetan eta [[Maia|Maien eskualdean]] ikus daiteke. Biztanleen etnia ere eztabaidagaia da, besteren artean [[nahua]]k, [[otomi]]ak edo [[totonaka]]k izan baitzitekeen. Zenbait adituk ere proposatu duten bezala, estatu multietnikoa izan zitekeen Teotihuacan.


Ableton Live: tarteko maila - Dantz Academy\nAbleton Live: tarteko maila\nAbleton Live tarteko maila: produkzioa eta nahasketa\nAblenton Live tarteko maila honetan, eredu erritmitko erraz batzuekin hasiko gara, efektu (Fx) deseberdinak erabiliz guztiz desberdin entzungo direnak.\nBehin lehen urratsak emanda, bigarren puntu garrantzitsuarekin jarraituko dugu: Bajoa (Bass) . Honetan, uhin forma sinpleak, sintetizadore desberdinak erabiliko ditugu (argazkiko ROLAND SH101 klasikoa bezala).\nSormena erabiliz, bassline alternatiboak eraikiko ditugu, begizta batean ez sartzeko.\nBehin ritmoa eta bajoa ditugula, abestiaren beste atal batekin hasiko gara: leads, pads eta chords. Hauek sortzen sintetizadore polifonikoak erabiliko ditugu, aldi berean nota ugari jotzeko aukera ematen digutenak.\nWavetable oso sintetizadore indartsua da, uhin-formen taulan oinarritua. Horri esker, oso soinu interesgarriak sortu ahal izango ditugu, eta, horren barruan, LFO-ak eta inguratzailea doitu ahal izateko aukerak ikusi ahal izango ditugu.\nAldi bereko efektuak: prozesu hori oso onuragarria da, bai gure soinuarentzat, bai CPU kontsumoarentzat. Gure efektuen rack-ak sortzen ikasiko dugu, eta horrek gure soinuaren zabaltasuna eta sakontasun-sentsazioa sortzen lagunduko digu.\nUrratsik garrantzitsuenetako batean sartuko gara pixka bat, nahastea, buruhauste asko ematen dizkiguna.\nGain staging-a denok ahazten dugun zerbait da aurre-nahasketaren prozesuan, baina funtsezkoa da soinu-kalitate ona izan nahi badugu.\nEkualizazioa tratatuko dugu, hala nola nahi ez diren frekuentziak behar bezala garbitu ahal izateko, frekuentzia horiek areagotu ahal izatea, nahi den balantzea bilatzea, gure soinuari kolorea ematea vintage ekipamenduen emulazioak erabiliz.\nKonpresioa: nola eta noiz erabili, gure drum-ak kohesionatu nahi baditugu, ahotsak doitu, gure bonboa eta baxua parekatu, gure inguratzaileen arazoak konpondu…\nZalantzak : info@dantz.eu\nKutxa Kultur Kluba (Tabakalera, Donostia)\nPaypal-ek eskainitako ordainketa. Ez da beharrezkoa Paypal-en konturik izatea. Transferentzia bidezko ordainketa ere eskuragarri dago. Kontsultatu hemen: info@dantz.eu\nApirilak 9 2021\nOstirala, Apirilak 9 18:00 – 19:30 (2021)\nOstirala, Apirilak 16 18:00 – 19:30 (2021)\nOstirala, Apirilak 30 18:00 – 19:30 (2021)\nOstirala, Maiatzak 7 18:00 – 19:30 (2021)\nOstirala, Maiatzak 14 18:00 – 19:30 (2021)\nOstirala, Maiatzak 21 18:00 – 19:30 (2021)


Inauguratu dute Haur Hezkuntzako eraikin berria San Martin Agirre herri eskolan - Bergara - Goiena.eus\nInauguratu dute Haur Hezkuntzako eraikin berria San Martin Agirre herri eskolan\nArantzazu Ezkibel Galdos 2015-01-24 14:17\nGaur goizean inauguratu dute San Martin Agirre herri eskolako eraikin berria, Haur Hezkuntzakoa, hain zuzen. Ekitaldian izan dira, besteak beste, Cristina Uriarte Hezkuntza Sailburua eta Maren Belastegi Udal Gobernuko zinegotzia. Eraikin berrian 200 ikasletik gora dabiltza eskolak hartzen. ARGAZKIAK\nBegoña Otsoa-Aizpurua San Martin Agirre herri eskolako zuzendariak izan du inaugurazioa gidatzeko ardura. Eskerrak eman dizkie hara joan diren ikasle, guraso eta elkarte ezberdinetako arduradunei; eta, baita, inaugurazio ekitaldian parte hartu duten gonbidatuei ere.\nAurreskua dantzatu dute lehenengo dantzari gaztetxoek, eta ondoren autoritateen txanda izan da. Gipuzkoako guraso elkarteen federazioko Usoa Urbietak, Euskal Herriko ikastetxe publikoen elkarteko Sabina Lopezek, Kalitatea Hezkuntzan elkarteko Josu Etxaburuk, Udal Gobernuko zinegotzi Maren Belastegik eta Hezkuntza Sailburu Cristina Uriartek hartu dute hitza. San Martin Agirre eskolan egindako lana goraipatu dute guztiek, eta eskerrak eman dizkiete, batez ere proiektuan sinistu duten gurasoei.\nOndoren, horma apurtzea egin dute eskolako lau haurrek. Modu horretan, inauguratuta geratu da herri eskolako eraikin berria.\nHiru gune ditu eraikinak\nEraikin berriak 2, 3, 4 eta 5 urte bitarteko umeak hartuko ditu, guztira, 200 inguru. Eraikinak hiru gune ditu: lehenengo gunean 2 urteko umeak daude; bigarren gunean, 3, 4 eta 5 urte bitartekoak; eta, hirugarren gunean gimnasioa dago. Horrez gain, liburutegia, tailerren gela, musika gela, psikomotrizitate gela eta jangela ere badago eraikin berrian.\n2 urteko haurrak iazko ikasturtetik daude eraikin berrian; beste guztiak, aldiz, aurtengo ikasturtean joan dira eraikin berrira.


Euskadik biztanleria galtzen jarraitzen du - Ekonomiaren KZ\nEuskadik biztanleria galtzen jarraitzen du\nEuskadik 6.792 biztanle galdu zituen iaz, autonomia erkidego guztien artean laugarren handiena, Gaztela eta Leonen, Asturiasen eta Madrilen atzetik, Estatistikako Institutu Nazionalak (INE) ostegun honetan argitaratutako 2022ko urtarrilaren 1eko Etengabeko Erroldaren Estatistikaren Aurrerapenaren arabera.\nEstatuan, oro har, 47.435.597 biztanle daude errolda jarraituan inskribatuta urtarrilaren 1ean, 50.490 pertsona (+%0,1) 2021eko hasierarekin alderatuta. Biztanle gehien dituzten autonomia-erkidegoak Andaluzia, Katalunia eta Madril dira, eta biztanle gutxien dituztenak, berriz, Errioxa, Kantabria eta Nafarroa. Euskadi, bestalde, zazpigarren eskualdea da biztanleriari dagokionez, 2,20 milioi biztanlerekin.\nAzken urtean bederatzi autonomia-erkidegotan gehitu zen erroldatutako biztanleria, eta igoerarik handienak Valentziako Erkidegoan (+32.701 pertsona), Andaluzian (+21.748) eta Katalunian (+19.940) izan ziren. Aldiz, zortzi jaitsi zen, eta balio absolutuetan jaitsiera nagusiak Gaztela eta Leonen (-13.075 pertsona), Asturiasen (-7.293), Madrilen (-6.795) eta Euskal Autonomia Erkidegoan (-6.792) izan ziren.\nEuskadiren kasuan, biztanleriaren galera % 0,3koa izan da, 2021eko urtarrilaren 1eko 2.213.993 pertsonatik aurtengo urtarrilean 2.207.201era igaro baita. Urte hasieran erroldatutako pertsonen % 8,3 atzerritarrak dira, Estatuko % 11,6ko batez bestekoaren azpitik.\nAtzerritarren proportzio handiena duten erkidegoak Balear Uharteak ( % 18,8), Katalunia ( % 16,2) eta Valentziako Erkidegoa ( % 15,3) dira, eta proportzio txikiena dutenak Extremadura ( % 3,3), Galizia ( % 4,4) eta Asturias ( % 4,5) dira.\n2022aren hasieran Euskadin erroldatutako 183.731 atzerritarrak urtebete lehenago erregistratutakoak baino 717 gehiago dira, hau da, % 0,4ko igoera, Estatuko batez bestekoa ( % 1,3) baino ia puntu bat txikiagoa.\n← Gasteizko Mercedesek hiru txandatan lan egingo du datorren astean\nMaskara euskal administrazioan →\n2021ean 227,5 milioi euroko iruzur fiskala azaleratu duela dio Gipuzkoak\nJaurlaritzak 7,4 milioi euro bideratu ditu koordainketa farmazeutikorako\nLan-erreformak 200.000 euskal herritarrei behin-behinekotasuna murriztuko die, UGTren arabera


Cricieth - Wikipedia, entziklopedia askea.\n(«Criccieth» orritik birbideratua)\nCricieth galeseraz eta Criccieth ingeleraz, Galeseko ipar-mendebaldean dagoen Gwynedd konderriko kostaldeko udalerri bat da. Udalerria hau Porthmadog herritik 5 km mendebalderantz, Pwllheli herritik 9 km ekialderantz eta Caernarfon hiritik 17 km hegoalderantz dago. Criccieth udalerriak 1,826 biztanle ditu. Bertan Criccieth gaztelu ospetsua kokatzen da.\nCriccieth udalerrian ostatua aurkitzeko webgunea\nOrriaren azken aldaketa: 15 abendua 2019, 19:55.


Patxitrapero: Aparkaleku bakarra libre\nAparkaleku bakarra libre\nAtzo labirinto baten barrunbeetan sartuta ibili nintzan.\nAspaldi kotxez bertara jun gabe, ohi bezela Boulebarreko parkinean aparkatzea zan nere asmoa, baina laranjaz jantztiako udaltzain batzuk, labirintoaren irteera, hau da, nere kotxea aparkatzea eta bertatik irtetzea galerazi zidaten.\nPreso nere kotxearen barruan, Donostian bueltak eta bueltak ematen.\nBoulebarreko parkinean, Okendokoan, Buenpastorrenean, Fnac-eko hortan… Bakoitzean, udaltzain laranja pare bat, aurrera segitzeko aginduak ematen – parking guztiak beteta zeudelako-. Neri, eta Donostiako kaleetako errepideak erabat betetzen zituzten berrehun mila kotxeen gidariei.\nBatere klaustrofobikoa ez dan hau, klaustrofobiko sentitzen hasi zan, eta ihes egin nuen Donostiako beste puntaraino estuasunak hartuta.\nAparkaleku BAT aurkitu nuen libre Donostia guztian: Haize orraziaren inguruan.\nEa ba, goazemazu olatuak ikustera…\nBare bare zegoen itsasoa. Ohizko espektakulurik ez… Gu iritsi ginenean.\nHan azaldu ziren. Argazkilaria, eta ezkon berriak.\nEsan beharrik ez dago, espektakularra izan zala hauen etorrera eta ibilera. Haize orrazia jendez gainezka, eta begi guztiak, nola ez ba, haiei begira.\nArgazkilaria, senar ezkonberriari erreguka, harkaitzetan gora juteko, eta klaro, argazki hoiek betirako gordetzen baitira, egongelako pareta nagusian haundi haundi… Argazkilariari kaso egin behar zaio.\nPublikoa, banatuta. Danak erreguka. Erdiak gizona eror ez zedin erregutuz, eta beste erdia hankaz gora eror zedin errezatuz. Ni, guztia jasotzen, notario.\n- Hop, ai!\nEstropezu egin zuen bai, bi aldiz.\n- Uffffffff… Ez da erori, eskerrak. – bihotzonekoak -\n- Ooooooo… Ez da erori, ze pena. – maltzur halakoak -\nEzkonbizitzaren bide malkartsuan izango dituzten estropuz ugarien abixua.\nBaina tira, momentu txarrak etorri bitartean, guapo-guapo jarrita, goza dezagun pixka bat.\nSorginen bat ere bazebilen han nunbait…\nEsan bezela, itsasoa bare-bare, alpertuta zeharo. Inolako asmorik gabe Haize orraziko zuloetan gora haizea bidaltzeko.\nBa… Jarri ziren hiru neska turista bertako zuloegi begira, eta, bapatean, hola, zeharo ezustean danontzako, FUUUUUUUUUU!!!!! Haizea goruntz indar haundiz!\nHaiek hartu zuten sustoa...\nNik egin nituen algarak!\nDonostian aparkaleku bakarra libre, eta nere zortea huraxe, han tokatzea.\n. Patxi en 1:41 da manhã


Pare talde feminista indartsu bere 10. urteurrenean - Nerea Olaziregi - Uriola.eus\nPare talde feminista indartsu bere 10. urteurrenean\nNerea Olaziregi 2018-03-07 08:26 Jendartea\nBada gurean ospatzeko arrazoirik. Pare Deustuko gazte talde feministak dagoeneko 10 urte daramatza kalean, tabernetan, etxean eta militantzia esparruetan hausnartzen, salatzen, sortzen, ahalduntzen eta moldeak apurtzen.\nArgazkiak: Pare - Ecuador Etxea | Ikusi handiago | Argazki originala\nInauterietan gorila maskarekin ikusi ditugu Guerrilla Girls artista talde feminista bihurtuta, emakumeon ikusgarritasuna aldarrikatzen. Eraso sexista bat egon den bakoitzean, nazkatuta gaude, erasorik ez erantzunik gabe lelodun pankartaren atzean kontzentratzen. Eta azaroaren 25an, emakumeenganako indarkeriaren kontrako nazioarteko egunean, Barbie panpinak, jolas-dendetako katalogo estereotipatuak, amantalak, emakume sexy eta irrealaren irudiak edota amatasun desio derrigortua bultzatzen duten mezuak eskegitzen Done Petri plazan jarritako esekitokian eta emakumeok egunerokotasunean bizi ditugun zapalkuntzak irudikatzen. Sokaren beste aldean, emakumeon borrokak ikusarazi zituzten, hainbat objektu eta irudien bidez.\nBada gehiago ere. Hitzaldiak eskaini dituzte, dokumentalak proiektatu, egutegiak sortu eta saldu, eztabaidak sustatu eta bazkariak antolatu, besteak beste. Jarduera guztietan mezuari garrantzia emateaz gain, zabaltze ko moduari erreparatzen diote. Pare gazte talde feministaren ekintzak erakargarriak izaten dira, originalak eta ikusgarriak. Taldekide askoren artista sena nabaria da.\nPareren sorreraren abiapuntua Gazte Termometroa ekimena izan zen. Eragile batzuk Deustun zeuden beharrak identifikatu zituzten horrela eta, besteak beste, feminismoan hutsune handia zegoela antzeman zuten. Erronkari eutsi zioten orduan hainbat neskek. Pareren lehenengo belaunaldia izan zen. Ordutik beste asko hurbildu dira, eta gaur egun taldea sendo eta gogotsu dagoela diote kideek. Asteartero Gazte Lokalean hamabi neska biltzen dira eta jaietarako konpartsan hemeretzi. Gu Garazi, Bego, Miren eta Itziarrekin bildu gara taldearen nondik norakoei buruz hitz egiteko. “Kopuru aldetik, orain, gutxiago gara, baina horrek indarra eman digu, konfiantza espazio bat eta gune eroso eta segurua lortzeko”, azpimarratu du Mirenek beste hirurek buruarekin baietz esaten duten bitartean. “Sentitzen duguna esateko askatasuna dugu”, dio Itziarrek, “beste militantzia esparruetan ez bezala”, gaineratu du Begok. “Gure arteko zaintza oso garrantzitsua da”, nabarmendu du Garazik. Eta elkarrizketan zehar nabaria da hori.\nEtsai nagusia etxean\nIkasturte honetan eraso sexisten aurrean jarraituko duten protokoloa adostu dute. Lan sakona izan da, aurreikusi dituzten egoera guztietarako erantzun bat bilatu baitute. Ez dute soilik gertaeren salaketan geratu nahi, emakumeok sistema kapitalista eta heteropatriarkalaren ondorioz egunero pairatzen dugun biolentzia azalaraztea da helburua. Prozesua oso interesgarria izan dela aitortu dute. “Kontraesanak ere azalarazi dira, erasotzailea ingurukoa denean egoerari aurre egiteko zailtasunak handiagoak direlako”. Eta guztiek argi dute: “Etsairik nagusiena etxean dugu, identifikatzea eta salatzea zailagoa delako gutako norbait denean. Errazagoa da ezezagun bat taberna batetik botatzea ezagun bat baino”, dio Mirenek. Itziarrek hartu du hitza jarraian. “Erasotzaileak diskurtso feminista barneratuta duenean, nahiz eta praktikan beste era batean jokatu, nolabaiteko abantaila emango dio nahi duena egiteko, bere estrategia propioak izango ditu erasotu ahal izateko”.\nFormalki parekidetasun baterako joera dagoen arren, sakoneko arazoak hor jarraitzen duela uste du Begok. “Oinarrizko zapalkuntza ez da desagertu, sotilagoa da eta hori eraldatzeko emakumeok ahaldundu behar dugu, baina gizonezkoek dituzten pribilegio eta botereei uko egin beharko diete”. “Gure ahalduntzea behar batetik dator, baina beraiek ez dute horren beharrik, eta ez zaie interesatzen”, gehitu du Itziarrek.\nAurrera begirako urratsak emateko hiru espazio jotzen dituzte beharrezkotzat: zapalduenak (emakumeak, LGTB eta queer mugimenduak...), gizonezkoena eta mistoa.\nHilerokoaren tabua apurtzen\nAtzera eginez gero, eta hamar urte hauetako jarduera edo proiektu gogokoenaren inguruan galdetuz gero, hilekoarekin egindako lanketa aipatu dute. Taldean gaiaren inguruan hausnartu eta gero, hainbat ekintza burutu zituzten: hilekoz marraztutako koadroen erakusketa, dantza tailerra, kafe tertuliak...\nJaietan tomatea bahitu zutenekoa ere gogoratu dute. “Benetako jai feministak” aldarrikatzea izan zuten xede. Komunikatu bat idatzi zuten, eta astean zehar marrazkiak eta bideoak bidali zituzten hainbat mezu plazaratuz. Bertso saioan tomatea itzuli zuten, nahiz eta helburua oraindik ez lortu. “Zer esana behintzat sortu genuen, eta polemika piztu zen”, dio Mirenek. “Jaietan ere azalean geratzen da batzuetan feminismoa: pankartak ikusten dira, edalontzietan leloak... baina oraindik oso urrun gaude jai feministetatik”.\nGarazik argi du: “Benetako jai feministak seguruak eta askeak izan behar dira denontzat”, eta “jendeak ondo pasatzea mugak non dauden jakinda”, gaineratu du Begok. Itziarrek jaietako antolaketa guneetan eta parte hartzean jarri du arreta. “Erabaki guneetan ere landu behar da parekidetasuna, bilera horietako giroan, lan banaketan, roletan, ikusgarriak diren lanetan eta ez direnetan...”.\nEtorkizunerako nahien artean, belaunaldi ezberdinetako emakume feministen arteko gune bat sortzea interesgarri jo dute “gure beharrak eta desioak partekatzeko”. Asko dago egiteko oraindik, baina baikortasuna, ilusioa eta kemena nabaria da Itziar, Miren, Bego eta Garaziren hitzak entzuterakoan.


Hormisdas - Wikipedia, entziklopedia askea.\n52. Aita santu\n514ko uztailaren 22a - 523ko abuztuaren 6a (egutegi gregorianoa)\n← Simako - Joan I.a →\nErroma, 523ko abuztuaren 6a (72/73 urte)\nHormisdas (Frosinone, (Italia) 450 - † Erroma, 523ko abuztuaren 6a) Eliza Katolikoaren 52. Aita Santua izan zen 514 eta 523 urteen bitartean. Alarguna zen aita santu bilakatu zenean. Bere semea Silverio aita santua izan zen. Mendebaldeko eta Ekialdeko Elizak batu zituen, Akazioaren zisma amaituz.\nHormisdas Frosinonen jaio zen, Italian, 450ean.\nHautatu zuten unean, diakono zen, eliza katolikoko hierarkiako behe-mailako kidea, apaizaren eta apezpikuaren azpian. Ordenatu baino lehenago, ezkonduta egon zen eta seme bat ere bazuen. Seme hori aita santu bilakatuko zen etorkizunean eta Silverio izena hartuko zuen.\n482an hasitako Acazioren zismarekin amaitu zuen, mendebaldeko eta ekialdeko eliza kristauak bananduz. Konstantinoplako patriarka zen Acaziok eman zion izena banaketa hari eta, 519an, Horsmidasen formula deritzonak baretu zuen nolabait Erroma eta Konstantinoplaren elizen ezinegona.\nAita santu izan zen garaian, matematikari eta astronomo zen Dionysius Exiguus deritzon mojeari egutegia berregiteko eskaera egin zion eta horrela egin zuen honek, Jesusen jaiotza aro kristauaren lehen urte bilakatu zelarik. Gerora konprobatu zen bezala, egin zituen kalkuluek 6 bat urteko errorea bazuten, Herodes I.a Handiaren erregealdia gaizki datatu baitzuen eta Jesus Erroma sortu zeneko 753. urtean jaio zela atera zitzaion, ziurrenik 748an izango zelarik.\nGarai hartan Teodoriko I.aren kontsul eta delegatu zen Flavio Magno Aurelio Kasiodoro ospetsuaren aurrean hautatu zuten aita santu. Konstantinoplara bidalitako hirugarren delegazioak Akazioren ondorenetik erabat aparte mantentzen ziren bi elizen arteko bakea lortu zuen. Indartsu eutsi zion dotrinari, kleroa erreformatu zuen, bakea proposatu zien Ekialdeko elizei, manikeoak bidali zituen Erromatik...\nHormisdas 523ko abuztuaren 6an hil zen Erroman.\nWikimedia Commonsen badira fitxategi gehiago, gai hau dutenak: Hormisdas


Adik Iritzia Xabier Infante\nPasaden astean maratoi berezi bat antolatu zuten Monzako zirkuituan. Berezia partaidatzaren aldetik, eta berezia, oso, erronka horretan erabili zen teknologiaren aldetik ere. Goi mailako eta punta-puntako baliabideak erabili baitziren maratoia bi orduren azpitik egin ahal izateko.\nHelburu ikusgarri hori lortzetik segundu gutxitara gelditu zen korrikalaria. Emaitza ikusgarria dela ukaezina da. Baina marka horretara iristeko erabili dituzten baliabide teknologiko eta bestelako estrategiak, ez dira nire gustokoak izan.\nGaur egun, pultsometroak, erloju bereziak, watioak, laktatoak...oso barneratuta ditugu edozein mailako kirolariok. Baina ez dugu ahaztu behar, duela gutxi arte, hitz eta teknika guzti hauek, soilik, kirolari profesionalen artean erabiltzen zirela. Ez nago honen aurka. Ezta gutxiagorik ere. Guzti honek kirolariaren errendimendua hobetzeko baliogarriak baitira.\nHala ere, irakurketa bikoitza duen kontua dela iruditzen zait. Helburu bakarra errendimendua hobetzea izaten da eta iruditzen zait, askotan, zentzurik gabeko erronkak bilatzea bideratzen digula guzti honek. Teknologiak eta prestaketak ez baitu mugarik. Baina ez gara konturatzen, muga, gure gorputzean dagoela.\nGorputzak gehiagorako ematen ez duenean, errendimendua nola edo hala hobetzeko bideak erabili izan dira. Bai dopinera jotzen dela, alegia. Badakit ez dela gehiengoen kasua, baina ezin dugu ukatu errendimendua bilatzen duten kirolari askoren gaitza izan dela zoritxarrez.\nGizartea eta kirola kutsatuta daude oraindik eta iruditzen zait ezagutzen ditugun baliabideekin zentzuzko kudeaketa natural baten aldeko apostua egitea bideratu behar ditugula kirolariak. Teknologia bai, baina, zentzuz erabilita.


Udalak: aukera eta ardura - - Tolosaldeko ataria\nUdalak: aukera eta ardura\nGarikoitz Goikoetxea, Uemako euskara teknikaria 2021-11-06 07:56\nZerbitzua euskaraz jasotzeko eskubidea bermatua dago eskualdeko udaletan: herritarrek, oro har, ziurtatua dute udalean euskaraz zerbitzu emango dietela. Hala behar du: herritarrak dira hizkuntza eskubideen jabe, eta erakundeen obligazioa da eskubideak bermatzea.\nHamarkada hauetan pauso handiak eman dira udalen jarduna euskalduntzen, eta eskualdeko udal gehienek euskara dute eguneroko lan hizkuntza. Lorpen handia da: orain 30 urte Uema eratu zuten udalek amesten zutena. Bidea ez da amaitu, ordea: euskara sustatzeko aukera eta premia gehiago agertu dira.\nLege aldetik eman dira horretarako pausoak azken urteetan: 2016an onartu zen EAEko Udal Legea, eta hizkuntza politikaren eskumena eman zitzaien udalei; hiru urte geroago, 2019an, dekretu bidez zehaztu zen hizkuntza politika hori nola gauzatu. Aukerak eta ardurak ekarri dituzte lege horiek: aukerak, hizkuntza politikan pauso aurreratuagoak eman nahi dituzten udalei modua jarri dietelako urratsak segurtasun juridikoz egiteko; eta ardurak, euskararen aldeko hizkuntza politika aktiboa egiteko betebeharra ezarri dietelako udal guztiei. Auzitegien ezpatapean daude arau horiek —Espainiako Auzitegi Konstituzionalak aztertuko ditu—, baina oraingoz, indarrean.\nInon izatekotan, Tolosaldean dago hizkuntza politika aurreratu hori garatzeko aukera: herritar gehienek euskaraz jotzen dute udaletara; langile gehienak prestatuta daude euskaraz lan egiteko; eta hautetsi gehienak euskaldunak dira. Zimendu sendoa da. Aukera horrek ardura ere jartzen du udal horien gain: aukerei etekina ateratzea. Desberdintasun handiak daude udalen artean: eskualdean badira euskara planik ez duten udalak, kontratazio publikoetan hizkuntza klausula egokiak jartzen ez dituztenak, euskaraz egin daitekeen guztia euskaraz egiten ez dutenak, edo hirigintza proiektuak onartu aurretik horien eragin linguistikoa aztertzen ez dutenak. Lege betekizunak dira denak: derrigorrezkoak. Eta, inon izatekotan, Tolosaldean egin beharrekoak.\nHala behar du: herritarrak dira hizkuntza eskubideen jabe, eta erakundeen obligazioa da eskubideak bermatzea\nHizkuntza politika eskualde ikuspegiz lantzeko pausoak eman dira azken urteetan: aurrerapauso sendoak. Horrek ez du begi bistatik kendu behar, ordea, eragile bakoitzaren ardura: udalek lege obligazioak dauzkate, eta ezinbestekoa dute horiek betez hizkuntza politika aurreratua egitea.


Tomas Zumalakarregiren inguruko jardunaldia larunbatean, Nafartarrak taldearen eskutik - Usurbil - Noaua.eus\nTomas Zumalakarregiren inguruko jardunaldia larunbatean, Nafartarrak taldearen eskutik\nNoaua Aldizkaria 2019-11-04 08:48\n“Zumalakarregi eta Bere Garaia” izeneko jardunaldia antolatu du Nafartarrak Kultur Taldeak larunbat honetarako, azaroaren 9rako Sutegin. Pertsona honen inguruko ezagutzan sakontzeko eta bere garaia eta testuinguru historikoa hizpide duen egun osoko egitaraua osatu dute.\n"Tomas Zumalakarregi, gure herrialdearen figura historiko nagusietako bat da, errelato ofizialaren hegemoniari ihes egitea lortu duen gutxienetako bat hain zuzen ere. Hala izan da behintzat herriaren iruditerian, gure herri, eskualde eta hiri askotan aurkitu daitezkeen kaleek erakusten diguten bezala", diote Nafartarrak taldetik.\nZumalakarregi bizi izan zen garaiaz, testuinguruaz jardungo dira. "Bere biografia zehatzaz harago, bere garaiari lotutako gizon bat izan zen. Trantsizio garaia izan zen hura: Aro Zaharretik Aro Garaikidera, despotismo ilustratutik liberalismora. Napoleonen inbasioaren trauma gailenduta, Nafarroa, Araba, Gipuzkoa eta Bizkaiari euren jatorrizko ohitura eta legeak defendatzea egokitu zitzaien, eredu bakarreko kultura eta hizkuntzaren kontra. Hala, Zumalakarregiren pertsonaiean sakontzeko, ezinbestekoa suertatuko da bere garaia eta testuinguru historikoa ezagutzera ematea. Horretarako, garai hartako testuinguru sozial, politiko eta ekonomikoa aztertzea izanen dugu helburu: komunalen sistema, euskararen egoera, landa eremuko biztanleria, hirietako langileria... Azken finean, Zumalakarregi eta bere garaiaren inguruan ekarpenak egitean datza helburua, garai hartako liberalismoaren eta gaur egun luzatu den errelatoaren ikuspegitik harago".\nJARDUNALDIA: "TOMAS ZUMALAKARREGI ETA BERE GARAIA"


Lagundu Uliako Mintegien parkea babesten • ZUZEU\nLagundu Uliako Mintegien parkea babesten –\n2020ko otsailaren 18an jada salatu genuen Aranzadi Zientzia Elkarteak, gure bizkarrean eta aldebakartasun osoz, 2019an Eusko Jaurlaritzako Ondare Sailaren diru-laguntza lortu zuela, ustez, Uliako Mintegien parkeko eta ur-biltegien balioarean jartzeari buruzko txosten bat idazteko. Eta “ustez” diogu, izan ere, hiru hilabete baino gehiago igaro ondoren, Aranzadi ez da Uliako Lore-Baratzak ezta Uliako Auzo Elkartearekin harremanetan jarri bere proposamena argitzeko edo parkean dituen asmo eta lanen berri emateko.\nErrespetu galanta da hori gure ustez, bai garai zail hauetan Uliako Mintegien Parkea mantendu eta garbi egon dadin zaindu dugun boluntarioekiko, bai egunero parkeaz gozatzen duten ehunka erabiltzaileekiko eta baita herritar guztiekiko ere, denon zergetatik atera direlako txosten horrek kostatuko duen 150.000 euroak.\nEta, bat-batean, duela bi egun, parkeko bizilagun batek jakinarazi zigun “langileak” zeudela parkean. Langile horiek Aranzaditik zetozela jakin genuenean (kata- eta neurri-lanak hastera) Uliako Lore-Baratzak taldetik eta Uliako Auzo Elkartetik, publikoki adierazi genuen gure desadostasuna, bai parkean bertan kartelak ipiniz eta sare sozialetan, Parkea defendatzeko eta zaintzeko egin ohi dugun bezala.\nEgun horretan bertan etorri zitzaigun sorpresa, Donostiako Udaltzaingoa parkera joan zenean kartelei argazkiak ateratzera. Ez ginen kezkatu, ez baitugu haien edukia inola ere iraingarritzat hartzen. Baina larriena gaur goizean gertatu da, parkeko bi lagunek udaltzaingoa “infraganti” harrapatu dutenean KARTELAK KENTZEN. Beren jarduera filmatzen ari zirela ikusita (informaziorako oinarrizko eskubidea errespetatuz baimentzen den ekintza, Konstituzioaren 20. artikulua, eta Herritarren Segurtasuna Babesteko martxoaren 30eko 4/2015 Lege Organikoaren 36.23. artikuluan aipatua. Artikulu horretan ezartzen denez, “ezin dira agenteen irudiak erabili beren segurtasun pertsonala edo familiakoa, instalazio babestuak edo eragiketa baten arrakasta arriskuan jar badezake […]”) Udaltzaingoak bi pertsona horiek identifikatu zituen.\nJendaurrean salatu nahi dugu Aranzadi edo Donostiako Udala egiten ari diren zentsura-kanpaina (ez zaigu jakinarazi zergatik kendu dizkiguten!). Ez dugu ulertzen zertara datorren jarrera hori, eta konfiskatutako kartelak itzultzea eskatzen dugu. Azkenik, Aranzadi Zientzia Elkarteari berriro eskatzen diogu parkean egiten ari den proiektua argitu eta erakusteko, eta zintzo lan egiteko Uliako Mintegien Parkea zaintzen eta babesten duten erakundeekin: Uliako Lore-Baratzak eta Uliako Auzo Elkartea.\naranzadi, Donostiako Udala, lore baratzak, Ulia, Uliako Mintegiak, zentsura


EUSKADI.-Elhuyar Hiztegiaren edizio berria aurkeztu du Elhuyar Fundazioak, lehenengoz argitaratu zeneko hamargarren urteurrenean\nElhuyar Hiztegia (euskara-gaztelania/castellano-vasco) obraren hirugarren edizioa aurkeztu da gaur Elhuyar Fundazioaren egoitzan, lehenengoz argitaratu zeneko hamargarren urteurrena betetzen denean. Itziar Nogeras Elhuyar Fundazioko zuzendari nagusiak, Antton Gurrutxaga hiztegiaren zuzendari teknikoetako batek eta Lurdes Ansa Elhuyar Edizioak saileko arduradunak eman dituzte hiztegi berrituaren xehetasunak.\nItziar Nogerasek adierazi duenez, Elhuyar Fundazioaren helburuetako bat euskara garatzeko eta normalizatzeko hizkuntza-baliabide, tresna eta zerbitzuak sortzea eta eskaintzea da, eta helburu horri tinko eutsiz, urteak daramatzagu hiztegigintzan lan egiten, eta, ditugun hiztegiak eguneratzeaz gain, hiztegi berriak egitea dugu helburu. Horrenbestez, datorren urtean Elhuyarrek ingelesa-euskara hiztegia argitaratzea espero duela gaineratu du Nogerasek.\nAntton Gurrutxagak hiztegiaren xehetasun teknikoak azaldu ditu, eta, besteak beste, esan du Elhuyar Hiztegia egiterakoan bi noranzkoak hartu direla kontuan, hau da, bi hizkuntzak (euskara eta gaztelania) parez pare landu direla.\nBestalde, hiztegia eguneratzeko erabili diren iturriak eta irizpideak zein diren adierazi du, hots, Elhuyarren hiztegigintzako datu-basea, Euskaltzaindiaren Hiztegi Batua, Eusko Jaurlaritzaren Euskalterm Terminologia Banku Publikoa, Orotariko Euskal Hiztegia, hiztegi-iturri klasikoak eta berriak, ikerlanak, erabiltzaileen oharrak edota kritikak.\nAzkenik, Lurdes Ansak hiztegiaren hiru formatuei buruz hitz egin du: liburua, CD-ROMa eta Interneteko bertsioa. Datu esanguratsu gisa azpimarra daiteke, gaur egun, Elhuyar Hiztegiak sarean hileko 300.000 bisita dituela batez beste.\nHAMAR URTEKO IBILBIDEA\nElhuyar Hiztegi berriak 88.000 sarrera, 20.000 azpisarrera, 150.000 adiera eta 100.000 adibide biltzen ditu, eta hiru ataletan banatuta dago: euskara-gaztelania, gaztelania-euskara eta gramatika-eranskina.\nDuela hamar urte argitaratu zuen Elhuyarrek Hiztegiaren lehen edizioa, eta, harrezkeroztik, oso kontuan hartu ditu euskal hiztegigintzan egin diren urratsak.\n2000. urtean, Elhuyar Hiztegiaren bigarren argitalpena kaleratu zuen, Euskaltzaindiak Hiztegi Batuaren lehen bertsioa amaitzearekin batera. Geroztik, Euskaltzaindia etengabe ari da Hiztegi Batua osatzen eta lan horren emaitzak apurka Interneten argitaratzen. Erabaki horiek ahalik eta zehatzena jasotzen ahalegindu dira hirugarren edizio honetan, eta, aldi berean, kontuan hartu dituzte beste informazio-iturri batzuk ere.\n237 aldiz ikusita


Erreserba informazioa - San Telmo Museoa Erreserbak\nZuloaga Plaza, 1 Plaza Zuloaga, 1\nMuseoaren doako jarduera presentzialetarako plazak erreserbatzeko prozesua webgunearen bidez egiten da oso-osorik. Erreserba behar bezala egin bada, harremanetarako pertsonak berrespen-mezu elektroniko bat jasoko du, haren xehetasunak laburbiltzeko.\nSistemak adieraziko du jarduera osatuta dagoenean. Jarduera batzuetan, edukiera osatzen denean, museoak itxaron-zerrenda bat irekiko du, eta zerrenda hori inskripzio-ordenaren arabera sortuko da. Plazak libratuz gero, museoa harremanetan jarriko da zerrendan dauden pertsonekin.\nMesedez, plaza erreserbatu duzun jarduera batera joaterik ez baduzu, jar zaitez harremanetan museoarekin ahalik eta tarte handienarekin; horrela, beste pertsona batzuek libre geratu diren lekuak hartzeko aukera izango dute.\nErreserba bertan behera uzteko edo kontsultaren bat egiteko, jarri harremanetan museoarekin bide hauen bitartez:\n943 48 15 61 (astelehenetik ostiralera, 12:00etatik 14:00etara)\nOsasun krisia dela eta, museoak honako neurri hauek hartu ditu bisita segurua bermatzeko.\nJarduera osoan maskara erabiltzea nahitaezkoa da.\nGel-banagailuak egongo dira.\nHobe da jarduera hasi baino lehen joatea.\nAretoen edukiera ohi baino txikiagoa da eta kontrolatuta dago; bisita gidatuen taldearen tamaina legez ezarritakoa izango da.\nErreserben inguruko kontsultaren bat egin nahi baduzu, jarri harremanetan gurekin\nSan Telmo Museoa https://www.santelmomuseoa.eus\nPlaza Zuloaga 1 Plaza Zuloaga 1\n943 48 15 61\nAstelehenetik ostiralera, 12:00-14:00


Katu Horia - Abisu legala\nLegezko ohar honek (aurrerantzean, «Legezko oharra») KATU HORIA KLINIKA VETERINARIAREN Interneteko atariaren (aurrerantzean, «Webgunea») erabilera arautzen du (IFK: B75191767; helbide soziala: ESTROPALARI 10, ORIO Gipuzkoa).\nOro har, KATU HORIA KLINIKA BETERINARIAREN eta webgunean dauden zerbitzu telematikoen erabiltzaileen arteko harremanak Espainiako legeriaren eta jurisdikzioaren mende daude.\nAlderdiek berariaz uko egiten diote legokiekeen foruari, eta berariaz jartzen dituzte Orioko epaitegi eta auzitegien mende, kontratu-baldintza hauek interpretatzean edo betearaztean sor daitekeen edozein eztabaida ebazteko.\nErabiltzailea jakinaren gainean dago, eta onartzen du webgune honetara sartzeak ez dakarrela, inola ere, KATU HORIA KLINIKA VETERINARIAREKIN harreman komertzial bat hastea. Webgunearen titularra ez da identifikatzen bere kolaboratzaileek bertan emandako iritziekin. Enpresak beretzat gordetzen du bere webgunean egoki iritzitako aldaketak aldez aurretik jakinarazi gabe egiteko eskubidea, eta aldaketa horien bidez ematen diren edukiak eta zerbitzuak aldatu, ezabatu edo gehitu ahal izango ditu, baita horiek zerbitzarietan aurkezteko edo kokatzeko modua ere.\nWebguneen edukiaren, diseinu grafikoaren eta kodeen jabetza intelektualaren eskubideak KATU HORIA BETERINARIA KLINIKAren titulartasunpekoak dira, eta, beraz, debekatuta dago horien erreprodukzioa, banaketa, komunikazio publikoa, eraldaketa edo beren webguneetako edukiekin egin daitekeen beste edozein jarduera, iturriak aipatuta ere, KLÍNICA VETERINARIA KATU HORIAk idatziz baimendu ezean. Enpresaren web orrietan dauden izen komertzial, marka edo zeinu guztiak jabeenak dira eta legez babestuta daude.\nEstekak (estekak) KATU HORIA BETERINARIA KLINIKAren web-orrietan egoteak helburu informatibo hutsa du, eta ez du inola ere horiei buruzko iradokizunik, gonbidapenik edo gomendiorik egiten.\nGure zerbitzuetako batzuk berariaz adingabeei zuzenduta badaude, KATU HORIA BETERINARIA KLINIKAk gurasoen edo tutoreen adostasuna eskatuko du datu pertsonalak biltzeko edo, hala badagokio, datuen tratamendu automatizatua egiteko.


Bost bizkaitar ohorezko hamasei euskaltzain berrien multzoan | El Correo\nZurekinBost bizkaitar ohorezko hamasei euskaltzain berrien multzoan\nAndres Urrutia, Euskaltzaindiako presidentea. / Luis Ángel Gómez\nEuskararen alde egindako lan nabarmenenak saritu eta ezagutarazteko, aldiro-aldiro izendatzen ditu ohorezko euskaltzainak Akademiak\nAMALIA IBARGUTXI Lunes, 14 mayo 2018, 23:44\nHamasei ohorezko euskaltzain berri izendatu ditu Euskaltzaindiak. Lanbide askotariko lagunek osatzen dute taldea, hezkuntzari, filosofiari, soziolinguistikari, bertsolaritzari, literaturgintzari, hiztegigintzari, kantagintzari, kazetaritzari, literatur ikerketari edota itzulpengintzari lotutakoak. Guztira, bost emakumezko eta hamaika gizonezko izendatu dituzte oraingoan: bost bizkaitar, sei gipuzkoar, bi lapurtar eta baxenabartar, arabar eta nafar bana. Jose Antonio Aduriz, Martxel Andrinua, Txaro Arteaga, Maria Jose Azurmendi, Miren Jone Azurza, Henri Duhau, Izaskun Gastesi, Abel Muniategi, Manex Pagola, Jose Maria Rementeria, Sabin Salaberri, Txomin Solabarrieta, Julen Urkiza, Arantxa Urretabizkaia, Pello Zabala eta Auxtin Zamora dira hautatuak.\nAkademiaren arautegi jarraiki, Euskaltzaindiak aldiro-aldiro izendatzen ditu ohorezko euskaltzainak, euskararen alde egindako lan nabarmenenak saritu eta ezagutarazteko. Ohorezko euskaltzainen azken izendapena 2014ko maiatzaren 30ean egin zen, eta orain gehitu zaizkien hamaseikoarekin, 49 dira, guztira, aitortza hau jaso duten lagunak.\nIzendapena jaso berri dutenen artean bost bizkaitar daude, denak gizonezkoak.\nAbel Muniategi Ereñon jaio zen, 1942ko irailaren 30ean. Zuzenbidean lizentziaduna da, Deustuko Unibertsitateko irakasle eta Bizkaiko Foru Aldundiaren abokatu izatetik erretiroa hartutakoa. Bertsolaria izana, epaimahai gai jartzaile ere. Aldizkari eta egunkarietan idatzi izan du eta 'Zenbat gera' abesti ezagunaren letraren egilea da Muniategi.\nJose Maria Rementeria Ibarluzea Etxebarriko bizilaguna da, 1940ko apirilaren 23an jaiotakoa. Apaiz ikasketak Arteagako eta Derioko Seminarioetan egin zituen eta diplomaduna da Katekesian eta Teologian. 1970eko hamarkadan, Bilboko Elizbarrutiko Katekesi Idazkaritzako kide izan zen, eta azken urteetan arduraduna. Elizen arteko Bibliaren itzultzaile taldeko kidea ere izan da.\nMartxel Andrinua Lariz (Ziortza-Bolibar, 1930) Bilboko Elizbarrutiaren Bizian Gora elkarteko kontseilaria izan da. Bizkaiko eta Euskal Herriko Bertsolari Txapelketetako epaile ohia, Euskaltzain urgazle izendatu zuten 1961ean.\nTxomin Solabarrieta Etxaburu (Ondarroa, 1930), berriz, apaiz egin ondoren, lanean izan zen Bizkaiko hainbat parrokiatan, euskarako alfabetatze-euskalduntze eskolak sustatzen, dantza taldeak sortzen, eta euskal antzerkia bultzatzen. Euskaltzaindiko irakasle taldearekin andereñoentzako ikastaroak ematen ibili zen eta Bizkaiko elizbarrutiko itzultzaile ofiziala izan da urteetan (1978-1991). Bere ekarpen nagusia hiztegigintzan egin du. Itsas munduko lexikoa, sinonimoak aukeratzen nahiz egokitzen, eta, batez ere, Aditz Hiztegia deritzona egin ditu, besteak beste.\nJulen Urkiza Txakartegik (Ondarroa, 1944), aldiz, ikertzaile gisa egindako lanengatik saritu dute batik bat. Besteak beste, Karmel aldizkaria zuzendu du 35 urtez. Olerki, Ondarroa, Arranondo, Egan, Hegats, Jakin eta Euskera aldizkarietan ere parte hartu du. Hainbat euskal idazleren lanak ere bildu, aztertu eta argitaratu ditu Karmelen, erlijiozko hainbat klasikoren lanekin batera. Ikerketa-lanak ere burutu ditu, tartean aldizkari eta egunkarietako euskal bertso eta olerkien bibliografia eta Frai Bartolome Santa Teresa idazlearen edizio kritikoa, Luis Baraiazarra ohorezko euskaltzainarekin batera.\nOhorezko euskaltzainen multzo berria lagun hauekin osatu da: Miren Jone Azurza kazetari donostiarra; Arantxa Urretabizkaia idazle eta kazetari ezagun donostiarra; Izaskun Gastesi Nafarroako ikastoletako irakasle aitzindaria; Mari Jose Azurmendi (Donostia) Filologia Erromanikoan lizentziaduna, doktorea Gizarte Psikologian eta katedraduna EHUko Psikologia Fakultatean, Beasaingo Alkartasuna Lizeoko lehen zuzendaria izandakoa; eta Txaro Arteaga (Donostia) kazetaria, besteak beste Donostiako Herri Irratian, EiTBn eta Emakunde erakundearen zuzendaritzan egin duena lan.\nEmakunde, Eh Bildu, Lanbide, Ondarroa, San Sebastián, Euskera\nWILD WILD COUNTRY Barakaldoko Munoa finkaren solairu nagusia ikusi ahal izango da ekainaren 3an


Mausitxako gazta txapeldun Ordizian — Debabarrena turismo\nMausitxako gazta txapeldun Ordizian\nMausitxako gazta txapeldun Ordizian Mausitxa baserriko Ansolatarrek jaso zuten XXXIV. Ordiziako Gazta Lehiaketako lehen saria. https://www.debabarrenaturismo.com/eu/albisteak/1189082167 https://www.debabarrenaturismo.com/logo.png\nMausitxa baserriko Ansolatarrek jaso zuten XXXIV. Ordiziako Gazta Lehiaketako lehen saria.\nMausitxa baserriko Ansolatarrek jaso zuten XXXIV. Ordiziako Gazta Lehiaketako lehen saria. 61 gaztaren artean elgoibartarrena aukeratu zuten Juan Mari Arzakek gidaturiko epaileek.\nGainera, jada ohitura bihurtu den eran, enkantean jarri zuten saritutako gazta eta 6.400 euro ordaindu zituzten gazta-erdiagatik. Joakin Arratibel Donostiako Divinus catering-eko jabeak eraman zuen esnekia etxera, zehazki. Zifra horrekin, gainera, iazko errekorra hautsi dute, aurreko urtean baino 200 euro gehiago ordainduz.\nLorpen handia izan da elgoibartarrena, baina ez da aurreneko aldia Ordiziako txapela lortzen dutela; orain bi urte ere Mausitxara joan zen saria. Gainera, duela hiru egun soilik eskuratu dute Gipuzkoako Txapelketako lehen postua.


Txina DTY poliesterrezko sare zulatutako ehunen fabrikatzaile eta hornitzaileek Huasheng\nZabalera (+% 3% -2%)\nPisua (+/-% 5)\n140g / m2\n% 100 Poliesterrezko DTY\nTranspiragarria. Esku sentimendu leuna. Pixka bat luzatua. Ikuspegia.\nEskuragarri dauden tratamenduak\nHezetasuna kanporatzea, bakterioen aurkakoa, hoztea\nDTY poliester sareko ehun honek, gure FTT10267 artikulu zenbakiak, sare zulatu bakarra du. Sare transpiragarria eta biguna da. Aldi berean, DTY hariaren ezaugarri teknikoak direla eta, tarte txikia du.\nSarearen egitura zulatua eta itxura ikusgarriarekin, DTY poliester sareko oihal hau egokia da jantzi arruntetarako, kirol galtzamotzak eta aisialdirako bestelako artikuluak estaltzeko.\nDTYri poliesterrez egindako ehundutako hari deritzo, bero tratatua eta bihurritua. DTY poliesterrezko harizteak ukitu leuna eta erosoa sortuko du urdinezko sarezko ehunarekin. Pertsonaia hauek DTY ehuna ehunen eta ehungintzaren munduan osagarri bikaina bihurtzen dute. Hainbat kolore eta eredu dituzte.\nBezeroen kalitate estandar zorrotzak betetzeko, sareko ehun horiek Europatik sartutako urdaileko puntuzko makina aurreratuek ekoizten dituzte. Egoera onean ehuntzeko makina batek puntuzko lana, sare uniformea eta ehundura argia bermatuko ditu. Gure eskarmentu handiko langileek sareko oihal hauek ondo zainduko dituzte greige batetik hasi eta amaitu arte. Saretako ehun guztien ekoizpenak prozedura zorrotzak jarraituko ditu gure bezero errespetatuak asetzeko.\nHuasheng-ek kalitate handiko zuntzak hartzen ditu gure mélange ehun ehunen errendimendua eta kalitatea nazioarteko industriaren estandarrak gainditzeko.\nKalitate kontrol zorrotza, ehun mistoen erabilera elastikoa% 95 baino handiagoa dela ziurtatzeko.\nDiseinu sendoa eta talde teknikoa urteetako esperientziarekin gama altuko ehunetan, diseinuan, ekoizpenean eta merkaturatzean.\nHuasheng-ek mélange ehun elastikoen serie berria kaleratzen du hilero.\nHuasheng-ek bezeroentzako balio maximoa sortzen jarraitzea du helburu. Mélange ehun luzeak gure bezeroei hornitzeaz gain, zerbitzu eta irtenbide bikainak eskaintzen dizkiegu.\nElastiko elastikoen ehunetan 16 urteko esperientziarekin, Huasheng-ek mundu osoko 40 herrialdetako bezeroak zerbitzatu ditu profesionalki.\nFabrikako zuzeneko salmenta prezioa, banatzailerik ez du prezio aldea irabazten.\nAurreko: Poliesterrezko futboleko eyelet sare ehuna\nHurrengoa: DTY poliester sarezko forrua diamante sareekin\nSareko oihal pisutsua\nSarearen sareko ehuna\nPoliesterrezko sareko ehuna\nSareko ehun elastikoa\nPoliesterrezko futboleko eyelet sare ehuna\nKirol arropetarako poliesterrezko mikrosareko ehuna\n% 88 Nylon% 12 spandex potentzia sareko ehun estiratua\nDTY poliester sarezko forrua diamantezko ...\nNylon spandex potentzia sareko tulezko ehuna


Herritarrentzako eskaintza | AZKUE Lekeitioko Ikastola\nJarduera osagarriak tresna garrantzitsua dira pertsonak bere osotasunean hezteko\nEgun honako kultur, kirol edota aisialdi eskaintza daukagu herritar guztientzako ikastolan.\nNorabide horretan, egunetik egunera gero ta zabalagoa den lagunarte batek ematen dio gorputza ekimenari eta herritar horiek kudeaketa Azkue Ikastolan duten bulegoan burutzen dute. Proiektuak bere lehen urratsak ikastolako txoko batean eman zituen, euskalgintzarako, herrigintzarako eta elkarlanerako lekua baitugu gurean.\nMusika arloan lehen hastapenak egin eta kitarra jotzen ikasteko ikastaroa eskaintzen du Kanak azken urteetan ikastolan. Sekula kitarra bat esku artean izan ez duenak edota zertxobait jakin dakienak eman dezake ikastaroan izena. Informazio gehiago behar duenak jarri zuzenean Kana irakaslearekin harremanetan: 669025903.\n7 hilabetetik 18 hilabetera bitarteko haurrak dituzten familiei. Psikomotrizitateari buruz berba egiteko lekua, ikastolako psikomotrizitate gelan izango dira saioak.


Martxoak 15. Kontsumitzailearen eskubideen munduko eguna. | Ortzadar\nMartxoak 15. Kontsumitzailearen eskubideen munduko eguna.\nEskubide bakoitzak bere betebeharra du berekin …\nKONTSUMO ARDURATSU ARLOAN gure arduradunaren aldeko apostua egiten dugu\nKONTSUMITZAILEAREN ESKUBIDEEN MUNDUKO EGUNA dela eta, KONTSUMO ARDURATSUA sustatzea gure, kontsumitzaileon, ardura ere dela gogorarazi nahi dugu.\nErosten ditugun produktu motek, ura eta argia erabiltzen ditugun moduak, hirietan zehar mugitzen garen erak kontsumo ohiturak gero eta arduratsuagoak (edo ez) sortarazten dizkigute.\nHurrengo ekintza errazek kontsumo arduratsua izaten laguntzen digute…\n•Benetazko betebeharrak kontuan hartzea erosteko orduan, kanpoko eraginak sahiestuz.\n•Bertoko eta sasoiko produktua bultzatzea. Kalitate-hautabide bezala. Horrela, bide batez, gure herriaren ekonomia, iraunkortasuna eta kalitatea sustatzen ditugu.\n•Era jasangarrian mugitzea: garraiobide publikoz, bizikletaz, oinez…\n•Gas-, argindar- eta ur-hornidurak arduraz erabiltzea.\n•Eroste eta kontratatze agiri guztiak gordetzea, eta zerbait ez badugu ondo ulertzen, ez sinatzea.\n•Eta hainbat gehiago…\nHitz batez, MUNDU HOBEA eta IRAUNKORRAGOA sortzen duten ekintzek, baita kontsumitzaileei bere eskubideak defendatzeko laguntzen dietenak. Horrela, kontsumitzailea bera KONTSUMO ARDURATSUAren protagonista da, eta datorkion belaunaldiei ohitura berberak jakinaraziko dizkie.\nAmaitzeko, pausoz-pauso zuen eguneroko bizitzan kontsumo arduratsuan aritzen zareten lagun guztioi eskerrak eman nahi dizkizuegu. Zuen jokaerak gure mundua hobea egiten laguntzen baitu.\n« “Mezua botila batean” Herritarrek ozeanoekin duten harremana aldatzeko erronka.\nOsasunaren Munduko Eguna »


Juan José Millás, Planeta Sariaren irabazlea (2007) | Egungo Literatura\nJuan José Millás: liburuak\nJoan Ortiz | | Biografia, Liburuak, novela\nIa bost hamarkadako lanbidearekin, Juan José Millás idazle eta kazetari espainiarra idazle sakratua da. Gaur egun, 35 argitalpen baino gehiago ditu, eleberriak, ipuinak, artikuluak eta erreportajeak barne. Valentziarra literatur arloan nabarmendu zen 80ko hamarkadan bere laugarren liburuaren bidez: Paper hezea (1983). Polizia kontakizun hau gazteentzako literatura argitaratzaile batek hala eskatuta idatzi zen, eta estreinatu zenetik harkortasun handia izan zuen.\nNobela honen arrakastaren ondoren Millás kazetaritzara ausartu zen, bere jatorrizko estiloarekin gauzatzen duen zeregina. Hamar aldiz eman diote sari garrantzitsuekin, literario zein kazetaritza. Haienak bi doktorego ohorezko, Turin eta Oviedoko unibertsitateek emana.\n1.1 Ikasketak eta lan esperientzia\n1.2 Literatur lasterketa\n1.3 Kazetaritza praktika\n1.4 Juan José Millásen eleberriak\n2 Juan José Millásen zenbait libururen sinopsia\n2.1 Paper hezea (1983)\n2.2 Bi emakume Pragan (2002)\n2.3 Mundua (2007)\n2.4 The crazy woman (2014)\n2.5 Bizitza aldiz (2019)\nJuan Jose Millas Garcia Valentzian jaio zen (Espainia) urtarrilaren 31n, 1946. Familia ugaria da, bederatzi neba-arrebetatik laugarrena da. Bere gurasoak Vicente Millás Mossi —asmatzaile eta industria teknikaria— eta Cándida García ziren. Jaioterrian eman zituen lehen urteak, arte 1.952an aldatu egin zen bere familiarekin to Oparotasuna, herri ezaguna Madrid.\nGauez ikasi zuen, egunean zehar aurrezki kutxa batean aldi baterako langile gisa lan egiten baitzuen. Hiru urtez Filosofia eta Letrak ikasi zituen —Filosofia Hutseko espezialitatean— Madrilgo Unibertsitate Konplutentsean denbora utzi zuen geroago. Goiz hamarkada 70 ' Iberiako prentsa bulegoan sartu zen.\nHasieran, poesiarekin ligatzen zuen, nahiz eta azkenean narratibaren xarmari amore eman.. 1975ean, nobela argitaratu zuen: Zerberoak dira itzalak; horrekin urte berean Sésamo saria jaso zuen eta literatura kritikarien errekonozimendu handia lortu zuen. Hurrengo sei urteetan bi lan aurkeztu zituen: Itotutakoen ikuspegia (1977) y Lorategi hutsa (1981).\n1983an, bere liburu ezagunena argitaratu zuen: Paper hezea, milaka irakurle harrapatu zituen eleberria. Arrakasta horren ondoren, azken 3 hamarkadetan bere literatura ibilbidea indartu du 16 narrazio merezi dutenak sari garrantzitsuak. Testuen artean, honako hauek nabarmentzen dira: Bi emakume Pragan (2002), horrekin batera Primavera saria irabazi zuen; Y Mundua (2007), Planeta (2007) eta Narratiba Nazionala (2008) sarien irabazlea.\nGoiz 90 ', kazetari lana hasi zuen egunkarian El País eta Espainiako beste hedabide batzuk. Idazkera izan du ezaugarri "artikuluak" izeneko zutabeakbertan ohiko gertaera zerbait fantastiko bihurtzen du. Arlo honetan hainbatetan saritu dute, eta sari horien artean nabarmentzen dira: Mariano de Cavia kazetaritza (1999) eta On Kixote kazetaritza (2009).\nJuan José Millásen eleberriak\nZerberoak dira itzalak (1975)\nItotutakoen ikuspegia (1977)\nLorategi hutsa (1981)\nPaper hezea (1983)\nLetra hila (1984)\nZure izenaren desordena (1987)\nBakardadea hau zen (1990)\nEtxera itzuli (1990)\nTontoa, hilda, sasikume eta ikusezina (1995)\nOrdena alfabetikoa (1998)\nEz begiratu ohearen azpian (1999)\nBi emakume Pragan (2002)\nLaura eta Julio (2006)\nGizon txikiei buruz dakidana (2010)\nEmakume eroa (2014)\nNire benetako istorioa (2017)\nEz dezala inork lo egin (2018)\nBizitza batzuetan (2019)\nJuan José Millásen zenbait libururen sinopsia\nKazetaria Manolo Urbinak ikerketa "suizidioari" buruzko ikerketa hasten du bere lagun zaharra Louis mariaBezala susmatu hil zutela. Bidaia osoan zehar, aldi berean, nobela batean gertatutakoa dokumentatzen du, zerbait gertatuko balitzaio segurtasun kopia gisa. Hildakoaren bizitzako bi emakume garrantzitsuk —Teresa eta Carolina— lagunduko diote Manolori ikerketetan.\nArrastoen bila, Teresak aurkitzen du botikari bat dirua eta dokumentu arriskutsuak dituen maleta bat. Dena erortzen hasten da Cárdenas inspektoreak prozesuaren agintea hartzen duenean. Ofizial honek kasua konpontzeko oinarrizko piezetako bat ezagutuko du begi keinu batean, emaitza harrigarri eta sinestezina lortuz.\nPaper hezea (...\nEn la búsqueda bere biografia idazten duen norbaitena, Luz Acaso egunkari bat hartu eta topo egiten du izena idazle gazte ospetsua. Jadanik erabakita - enigmaz beteta - egilearen literatura bulegora joaten da eskaera hori egitera; jaso eta onartzen du. Álvaro Abril (idazlea), bere aldetik, barne borrokan aurkitzen da: bere lehen liburuak arrakasta lortu zuen arren, adopziozko semea izatearen susmo iraunkorrak ez dio zoriontsu uzten utzi.\nElkarrizketan de Luz Álvaro-rekin, bere bizitzako gertaerak kontatzen ditu badirudi hartua fikziozko film bateko eszenak. Bien arteko topaketak aurrera doazen bitartean, lotura hazi egiten da etengabeko kasualitateen ondorioz. Horrez gain, hainbat pertsonaia batzen dira argumentuarekin, haien artean, María José, Álvarorentzako proposamena duen Luz-en laguna.\nOrriak pasatzearekin batera misterio, egia, engainu eta fantasia pila bat sortzen hasten dira ... Elementu horiek guztiak inguratzen dituzte lursailean zehar, garapen xurgatzaile batean gertatzen den bitartean ia inork espero ez duen amaiera askatu arte.\nBi emakume Pragan ...\nMutil batek —Juan José— bere haurtzaroa bere ikuspegitik kontatzen du; bere jaiotza, Valentziako lehen urteak eta jaioterritik Madrilgo hirira lekualdatzea. Gerraosteko giroan izandako esperientziak deskribatzen ditu. pozez eta penaz zipriztinduta, klima hotzean, adiskidetasun berriekin eta nahigabeko maitasunekin. Onera edo txarrera ohitu behar zuen errealitatea.\nHazi ahala, berarentzat garrantzitsuak diren pertsonak nola galtzen dituen kontatzen du Eta aurre egiteko zailak diren une gris horiek guztiak Maiteak ez egoteak egokitzapena baldintzatzen du dagoeneko nerabearena, modu onenean bizitzen saiatzen dena. Istorioa bere existentziako zenbait unek markatzen du - haurra pixkanaka gizonezko bihurtzen den - errealitatearen eta irudimenaren artean.\nJulia hizkuntzalaritzari buruz gehiago jakitea erabakitzen duen arrain saltzailea da. hau horregatik hau filologoa den Roberto nagusiarekin obsesionatuta dago. Autodidakta da, eta prozesu horretan pertsonaiak bururatzen zaizkio norekin soluzioak bilatzeko soluzioak bilatzeko. Juliak arrandegian lan egiteaz gain, Emerita zaintzen du, hau da, azkenean hiltzea erabakita dago.\nEgun batean emakume gaztea Emeritara joaten ari zela, Millás-ek bisitatzen du, eutanasiaren berri eman nahi duen kazetaria. Julia xehetasun handiagoz ezagutu ondoren, berehala proposatzen du bere istorioa idaztea. Kausaz, gizona bloke sortzaile batetik igarotzen ari zen. Modu zorrotzean, dena aldatzen da ...: Emeritak enigma bat aurkezten du, eta kazetaria harrituta dago.\nEmakume eroa (nobela)\nJuanjo Millas idazle bat da bere bizitzako 194 aste kontatzen ditu, bere eguneroko sarreretan oinarrituta. Bertan bere nortasuna agerian uzten du, zerbait jakingarria, alaia, sarkastikoa eta iluna; mugatutako eremuan zentzumenaren eta paranoiaren artean. Era berean, zenbait esperientzia deskribatzen ditu, hala nola bere psikoanalistari egindako bisitak, bere zaletasunak, tratamenduak eta begirale baten eguneroko bizitza bakartia.\nKapitulu bakoitzak une bitxiak kontatzen ditu, egoera bitxi eta interesgarriekin. Se agertoki sinpleak aurkezten dituzte: zure literatur auto ilarak, etxeko arazoak edo autoaren matxura bezalakoak. Pertsona normal bati buruzko errealitate bat izan dezakeen edo ez duen fikziozko istorioa da, baina obsesibo samarra eta ikuspegi bitxiak dituena.\nBizitza batzuetan ...\nArtikuluaren bide osoa: Egungo Literatura » generoak » Biografia » Juan José Millás: liburuak


Etxebizitzak birgaitzeko diru-laguntza - egoitza\nEtxebizitzak birgaitzeko dirulaguntza\n2021/11/02 - 2022/11/30\nEskaerak aurkezteko epea aurrekontu esleipena agortu arte egongo da irekita, edo hala gertatzen ez bada, 2022ko azaroaren 30eko 23:59ra arte.\nAurrekontu esleipena bukatzen baldin bada, webgune honetan argitaratuko da: web.araba.eus.\nBehar bezala betetako eskabidea.\nEskatzailearen eta (irabazpidezkoen edo ondasun komunikazioaren eraentza ekonomikoan egonez gero) haren ezkontidearen NANaren fotokopia, edo IFZrena, toki erakundeak izatekotan. Senar-emazteen kasuan, ezkontzaren eraentza ekonomikoaren adierazpena.\nPertsona eskatzaileari eta bere ezkontideari edo pertsona juridikoari buruzko ziurtagiria, dagokion Ogasunak emana, zerga guztiak aurkeztu eta ordaindu direla dioena, eta, gainera, pertsona juridikoen kasuan, Gizarte Segurantzarekiko ordainketak egunean daudela dioen ziurtagiria.\nLaguntzaren xede diren etxebizitzen gaineko jabetza edo gozamen eskubidea edo haiek gozatzeko beste edozein titulu egiaztatzen duen eskritura publikoaren fotokopia. Alokaturik egonez gero, indarrean dagoen kontratua aurkeztu behar da..\nBirgaitzearen titularrak jabetza ez daukan jardunen kasuan, jabearen baimena aurkeztu beharko da, bertan berariaz adierazita arau hau, dagokion deialdia eta haren ondoriozko eskubide eta betebeharrak ezagutzen dituela. Baimen horretan, era berean, birgaikuntza obrak nork ordainduko dituen ezartzen duen akordioa ere agertu beharko da.\nUdalaren lizentziaren edo hartarako eskabidearen kopia, bai eta beste baimen sektorial batzuen kopia ere, holakorik eskatzen bada.\nEgikaritzaren gaineko aurrekontua, partidatan bereizita. Zerga betebeharrak egunean dituen enpresak egingo du aurrekontu hori.\nBirgaitu behar diren azaleren memoria, deialdi bakoitzean ezarritako baldintzen arabera.\nHirugarrenen fitxa, behar bezala beteta.\nArabako Foru Aldundiaren zerbitzu teknikoek edo juridikoek beharrezkotzat jotzen duten beste edozein agiri.\n11/2016 Foru Araua, urriaren 19koa, Arabako Lurralde Historikoko Diru-laguntzei buruzkoa; 2016ko urriaren 19koa, ALHAOn argitaratua 2016ko urriaren 28an.\n38/2003 Legea, azaroaren 17koa, Diru-laguntzei buruzkoa; 2003ko azaroaren 17ko BOE, 2003ko azaroaren 18koa.\nAurrez aurreko izapidea\nHemen aurkeztu behar dira eskaerak:\nArabako Foru Aldundiaren Erregistro Orokorrean\nGasteizko, Guardiako eta Laudioko Ogasun bulegoen erregistroan.\nAdministrazio Publikoen Administrazio Prozedura Erkidearen urriaren 1eko 39/2015 Legeak 16.4 artikuluan jasotako gainerako erregistroetako edozeinetan.\n>Hala ere, Administrazio Publikoen Administrazio Prozedura Erkidearen 39/2015 Legearen 14.2 artikulua betez, honako hauek egoitza elektronikoan dagoen izapide zehatzaren bitartez telematikoki aurkeztera behartuta daude: pertsona juridikoak, nortasun juridikorik gabeko erakundeak, elkargoko kide izatea nahitaezkoa duen jarduera profesional batean dihardutenak, jarduera horretan egiten dituzten izapideetarako, eta administrazioarekiko harremana elektronikoki izatera behartuta dagoen interesdun bat ordezkatzen dutenak.


12VDC aire-haize elektriko txikia\n70mm presio altuko 5,5 Kpa 12V brushless DC aire elektriko txikiko haizagailua\nTentsioa: 12 vdc\nPisua: 80 gramo\nUnitatearen tamaina: D70mm * H37mm\nIrteerako diametroa: OD17mm ID12mm\nPresio estatikoa: 6,8kPa\nWS7040-12-X200 haizagailuak gehienez 18m3 / h-ko aire-fluxua har dezake 0 kpa-ko presioan eta gehienez 5,5kpa-ko presio estatikoan. Irteerako aire potentzia maximoa du haizagailu honek 3kPa-ko erresistentziarekin funtzionatzen duenean% 100 PWM ezartzen badugu. Eraginkortasun maximoa du putzagailu honek 5,5 kPa-ko erresistentziarekin funtzionatzen duenean% 100 PWM ezartzen badugu. Beste karga puntu batzuen errendimendua PQ kurbaren azpian aipatzen da ：\n(1) WS7040-12-X200 haizagailua eskuilarik gabeko motorrekin eta NMB boladun errodamenduekin oso bizitza luzea dela adierazten du. Haizagailu horren MTTF 20.000 ordutik gorakoa izan daiteke 20 graduko C tenperaturan.\nHaizagailu hau aire kuxinetarako makina, CPAP makina, SMD soldatzeko berregiteko estazioan erabil daiteke.\nHaizagailu honek CCW norabidean bakarrik funtziona dezake. Alderantzikatu errodagailuaren martxan noranzkoa nairearen norabidea aldatu.\nIragazi sarrerara, haizagailua hauts eta uretatik babesteko.\nMantendu ingurumeneko tenperatura ahalik eta baxuena, haizagailuaren bizitza luzeagoa izan dadin.\nHaizagailu zentrifugoen errendimendu taulek haizagailuaren RPM eta potentzia eskakizunak ematen dituzte emandako CFM eta presio estatikoarentzako aire dentsitate estandarrean. Haizagailu zentrifugoko errendimendua baldintza estandarretan ez dagoenean, errendimendua baldintza estandarretara bihurtu behar da errendimendu tauletan sartu aurretik. Aire Mugimendua eta Kontrol Elkarteak (AMCA) baloratutako haizagailu zentrifugoak laborategietan probatzen dira haizagailu mota horretarako ohikoak diren instalazioak simulatzen dituzten proba instalazioekin. Normalean AMCA 210 Arauan izendatutako lau instalazio estandarretako bat bezala baloratzen dira.\nAurreko: DC brushless mini haize zentrifugo elektrikoaren haizagailua\nHurrengoa: Aire-fluxuaren hozte-haize handia\nPM2.5 detektagailu haizagailua\nDC brushless mini aire elektriko zentrifugoa putz ...


Rioja RCk garaipena lortu du amaiera estu baten ondoren > universitario bilbao rugby\nRioja RCk garaipena lortu du amaiera estu baten ondoren\nuniversitario bilbao rugby > BERRIAK > Barbarians > Rioja RCk garaipena lortu du amaiera estu baten ondoren\nGaizki hasten dena gaizki amaitzen da, eta horixe gertatu zitzaion atzo Valtecsa UBR “B”ri, larrutik ordaindu baitzuen hasiera txarra. Bigarren aldian markagailuari buelta ematea lortu arren, amaiera estu batean, amore eman behar izan zuen Domiberia Riojaren aurka. Errioxako taldeak ostiko batez lortutako puntuak erabaki zuen bi aurpegi izan zituen lehia.\nLehen zatian, bisitariek arreta handiagoa jarri zuten eta jokoaren pisua eraman zuten, batez ere “etxekoek egindako opariei esker”. Bigarren zatian, berriz, Universitario Bilbaok aurkaria menderatu, jokoaren fase desberdinetan gainditu, eta markagailuari buelta ematea lortu zuen.\nBaina bi minutu falta zirenean, eta markagailua alde zuela, 22-15, zelai-erdian esku-jokoan egindako akats baten ondorioz, Rioja RCk obalatua lapurtu eta neurketa berdintzea lortu zuen.\nAzkenean, Domiberiak egin zuen oihu pozez, zigor-kolpe batean tantoa egin ondoren, partida 22-25 emaitzarekin bukatu baitzen, alegia, bisitarien garaipenarekin.\nGizonezkoen I.Euskal Liga / Valtecsa UBR “B” 22 – Domiberia Rioja 25


Euskaraldiaren arrastoari segi, eta erabilera piztu nahi du Galtzaundik - Tolosaldea - Tolosaldeko ataria\nEuskaraldiaren arrastoari segi, eta erabilera piztu nahi du Galtzaundik\nItzea Urkizu Arsuaga 2019-10-02 15:58\n'Euskaraz bizi ahal gara!' hitzaldi sorta antolatu du Galtzaundik, herriz herriz; bihar izango da lehena, Tolosako kultur etxean.\nHamaika egunez euskaraz bizitzeko erronka jaso zuten, iaz, euskal herritarrek. Lehen Euskaraldiak bizipen eta hausnarketa berriak utzi zituen hiztunen artean, eta hainbat hilabeteko lanaren ondoren, datu zenbakidunak heldu dira hiztun horien esku artera. Galtzaundi euskara taldeak, horrela, Euskaraldiaren arrastoa eta Tolosaldeko erabilera eta ezagutza datuak baliatu nahi ditu, eskualdean euskaraz bizitzea benetako aukera bat dela mahai gainean jarriz. Herriz herriko hitzaldi zikloa aurkeztu dute horretarako, Euskaraz bizi ahal gara!izenburupean, eta Tolosan izango da lehena, bihar bertan.\nEgitasmoak jomugan du herritarrak kontzientziatzea, eta euskara hutsean bizitzeko aukera horren bueltan ahalduntzea. Horrela, iaz Euskaraldiaren bueltan sortutako taldeak eta sarea baliatu nahi dituzte, hitzaldiokin horri jarraipena emateko. Tolosako kasuan, Kike Amonarriz Galtzaundiko lehendakaria eta Ane Izagirre Galtzaundiko kidea izango dira hizlariak; gainerako hitzorduetan ere, euskara taldearen bueltako hizlariek eskainiko dituzte azalpenak.\nBesteak beste, egoera soziolinguistikoaren errepasoa egingo dute, eta Euskaraldiko ondorioak eta datuak nabarmenduko dituzte ondoren, Haritz Azurmendi eta Mikel Ozaita Galtzaundiko kideek aurkezpen agerraldian azaldu zutenez: «Euskal Herriko datuak ezagutzera eman dituzte, baina Soziolinguistika Klusterrak egindako ikerketak aukera eman digu Tolosaldeko erradiografia bat egiteko ere». Azkenik, erronkak hizpide izango dituzte saioetan: hurrengo Euskaraldiarenak, Tolosaldeko Euskararen Mahaiarenak eta Galtzaundi euskara taldearenak.\nEuskaraldia amaitu ondorengo hiru inkestak erantzun zituzten herritarrek osatu dute, Soziolinguistika Klusterraren ikerketa kuantitatiborako lagina: «Euskal Herrian, lehen inkesta 45.000 pertsona inguruk erantzun zuten, eta hiru galdetegiak 18.000 inguruk; azken horiek bakarrik dira balekoak». Tolosaldean fokua jarrita, berriz, 900 inkesta inguruko lagina izan dute, iazko ariketaren eragina neurtu eta ondorioak ateratzeko.\nDatuk batzuk nabarmentzearren, aipatzekoa da, euskararen erabilera bi puntu igo zela Tolosaldean, Euskaraldia amaitu eta hiru hilabetera. Igoera nabarmenena, gainera, ezezagunen artean gertatu zen, %44ko erabileratik %77ra; hamaika eguneko ariketa amaitu eta hiru hilabetera, euskara erabiltzen jarraitu zutenak hiztun horien %53 ziren.\nBaliteke aldaketa horren protagonista nagusiak Belarriprest rola aukeratu zuten hiztunak izatea. Izan ere, eskualdeko Belarriprestek %29tik %57ra igo zuten erabilera, Euskaraldiak iraun zuen bitartean.\nSoziolinguistika Klusterrak xehatutako datuek hutsuneei begiratzeko aukera ere ematen dute, eta honakoa diote zenbakiek: euskararen erabilera apalena eskualdeko lantokietakoa dela. Horren harira, Mikel Ozaitak iradoki zuen, bigarren Euskaraldiko erronketako bat izango dela lan eremua euskalduntzea.\nFinean, datu sorta horrek eta Galtzaundik antolatutako hitzaldiek ikuspegi errealistago bat eraikitzeko zubi izan nahi dute, Tolosaldeko herritarrentzat.\nPortzentaje eta zenbakietatik harago, iazko Euskaraldiak betaurrekoak jantzi zizkion hiztun askori, norbere hizkuntz jarrerak eta gainerakoenak aztertzeko.\nBide horretan, Galtzaundik azpimarratu du, bi txapa identifikagarriek Ahobiziarenak eta Belarriprestarenak balio izan zutela hiztunak elkar elikatzeko: Ahobiziak bultzatu zituela euskaraz ulertzen duten guztiei euskaraz egitera, eta Belarriprestei piztu ziela beti euskaraz erantzuteko beharra.\nIkuspuntu berri horren jabe izanda, Euskaraldiko hainbat parte hartzaile jabetu dira, beren hizkuntz ohituren inguruan zuten idealizazioaz. Kontrara, beste askok ikusi dute, inguruan uste baino euskaldun gehiago dituztela.\nHITZALDIAK HERRIZ HERRI\nTolosa.Urriak 3, 18:30, kultur etxea.\nIrura. Urriak 9, 18:30, gela borobila.\nZizurkil.Urriak 10, 19:30, Iriarte.\nAmasa-Villabona. Urriak 16, 18:30, Mintzola.\nZizurkil. Urriak 17, 19:30, Plazida Otaño.\nLeaburu-Txarama.Urriak 18, 18:00, balio anitzeko gela.\nAnoeta.Urriak 19, 10:30, udaletxea.\nAsteasu. Urriak 23, 19:00, udaletxea.\nAltzo.Urriak 24, 19:00, Batzarremuño.\nBerastegi.Azaroak 22, 18:30, udaletxea.\nIbarra. Azaroak 28, 19:00, Txontx0.\nAlegia. Abenduak 4, 19:00, kultur etxea.


PREMIAZKO OHARRA: GAURKO HITZALDIA BERTAN BEHERA GELDITUKO DA. Ondare Aretoa: Hitzaldien Zikloa XX. “Klasikoak & Modernoak”. Mendeko aitzindariak/ Carmen Alborch: Tina Modotti: “sormen pasioak” - PREMIAZKO OHARRA: GAURKO HITZALDIA BERTAN BEHERA GELDITUKO DA. Ondare Aretoa: Hitzaldien Zikloa XX. “Klasikoak & Modernoak”. Mendeko aitzindariak/ Carmen Alborch: Tina Modotti: “sormen pasioak” - Bizkaia.eus\nPREMIAZKO OHARRA: GAURKO HITZALDIA BERTAN BEHERA GELDITUKO DA. Ondare Aretoa: Hitzaldien Zikloa XX. “Klasikoak & Modernoak”. Mendeko aitzindariak/ Carmen Alborch: Tina Modotti: “sormen pasioak”\nOharra: Ondare Aretoko sarrera doakoa izango da aretoa bete arte (gehienez: 200 pertsona).\nAurkezpena: Josune Muñoz\nHizlaria: Carmen Alborch\nIkasleak maisua gainditu zuen.\nTina Modottik (Údine, Italia, 1896-Ciudad de México, 1942) eskola hamabi urterekin utzi zuen ehungintzaren fabrikan jarduteko. Hamazazpi urte bete zituenean San Frantziskora joan zen.\nArgazkilari modura bere talentua Edward Westonen eskutik aurkitu zuen, hain zuzen ere, bera izan zen maisua eta, aldi berean, maitalea.\nBaina urrunago joan zen, bere burua bilakatu zuen eta iraultza iritsi zen. 1923. urtetik 1930. urtera Mexikon bizi izan zen eta Alderdi Komunistan afiliatu zen.\nMoskun egon zen, baita Espainiako guda zibilean ere; Nazioarteko Brigadetan izena eman zuen eta Gerda Taro nahiz Robert Capa ezagutu zituen.\nGizarte borroka eta desberdintasunak dokumentatu zituen, zuzenean jasan ostean. Bere ibilbidea laburra eta bizia izan zen.\nEmakume sutsua, biziaren eta artearen arteko tentsioa adierazi zuena.\nCarmen Alborch Bataller (Castelló de Rugat, 1947) Valentziako Unibertsitatean ohorezko irakaslea da eta Zuzenbide Fakultateko dekanoa izan zen.\nInstitut Valencià d’Art Modern (IVAM) zuzendu du, Kultura ministro modura aritu da, Valentzia ordezkatuz diputatu eta senataria izateaz gain; RTVEko Kontrol Batzordeko buruaren eta Emakumeen Eskubide eta Aukera Berdintasunerako Batzordeko buruaren karguak ere bete ditu.\nPSPV-PSOEren Consell Nacional d’Igualtat erakundean buru da.\nBere argitalpen akademikoekin batera, literatura jarduera azpimarra daiteke, bereziki, Solas (hainbat hizkuntzatara itzulia eta berrogeita hamar edizioetara iritsi zena), Malas, Libres, La Ciudad y La Vida eta Los Placeres de la Edad lanak.\nOharra: Klasikoak & Modernoak, Hitzaldien zikloa\nKlasikoak & Modernoak zikloaren hitzaldiak, hasiera batetan Foru Liburutegiaren 2. solairuko Hitzaldien Aretoan iragarrita, beste kokapen honetan izango dira:\nBizkaiko Foru Agiritegi Historikoaren 1. solairua (María Díaz de Haro kalea 11. 48013-Bilbo)\nHasieratik iragarritako data eta ordutegietan, berriz, ez da aldaketarik egongo.\nSarrera doakoa izango da aretoa bete arte (gehienez: 200 pertsona).\nHitzaldiak streaming-en bidez eskainiko dira.